url: =Leitung beina ~ Lian Tuang :: ZOMI DAILY\nposted on 28 February 2016 at 5:08 pm UTC+9:30 Lomkholna: Liantuang, News, Zomi\nVasate in leitung pen vantung ci uh hi. Amau vanlaizang huihlah ah khuasa in nungta ahih manin amau khuasakna mun pen mihingte in vantung ci a, mihingte khuasakna leitung pen a mau vantung ong ci leuleu uh hi. Tua hi a vasate in mihingte pen vantung mite ong ci uh hi.\nKhat vei vasate tenna khuano khat ah ka pai hi. A khua sunguh nopci mahmah a vasa nankim (minam) tengkhawm ngeingai uh hi. A inn a lote uh hoih thei mahmah hi. Amel uh zong hoih thei mahmah hi.\nA khua sungah ka vak kawikawi laitakin vantung panin a ginngaih mahmah khat ging demdam a, ginngaihlua ahih manin a khuasung teng thawn damdam hi. Tua khit ciangin vasate gamlum ngeingai uh hi. Kikai khawm ngeingai uh ahih manin a gei ah kapai phei hi.\nTua lai ah Vasa innkuan khat na kap ngeingai uh hi. Adangte zong dah mahmah in dipkua mahmah uh hi. Bang thu bangle hi peuhmah a hia ci in ka dot leh a kamtei mahmah vasano khat in “ Den a kekkia pen in inntekpa kha mawk in si pah hi. A luang bel vantung mite in la khin ta” ci in ong gen hi.\nA thugen ong zom lai a “ Ni dangin ko khua pen khuahun nuam mahmah in nuntak zong nuam mahmah hi. Tun bel kek kia zel, van panin meikuang huihpi nung zel, zinling zel, khuamun kicim zel,.., cih bangin thupiang tuamtuam hangin ka khua uh zong a maimang ding hi ta. Tu ta in a pai suakleh ko mahmah zong a leitung pan a ci mang ding hi ta mai ung. Banghangin hih bang thute ko tungah ong piang sese hiam” ci in khitui mualtuang sa in ong gen tauhtauh hi.\nKei zong ka cihna ding thei loin khuanawl ah pai in hih thupiangte ka ngaihsunsun hi. Tua laitakin ka mai ah pata nih pai uh a “ Inn na ciah suak in la, nitak meh in na bawl pah in. Ken a dang va beng lai ning” ci in kam kivai kha uh hi. “Bang a hia na tawi uh” ci in patate kiang ka dot leh “ vagik hi e. Ka nitak meh ding uh hi” c in ong dawngkik uh hi. Tua ciangin ka bil ong puak leklak hi.\nDen a vasa khua a kekkia a cih pen hihte pata in thau tawh a kap uh na hi gige hi.\nVasate khuaah meikuang huihpi a cih pen gamkang / gam kihal na mawk hi.\nZinleng, khuamun kicim a cih pen singkung kiphuk gam kisat na hi mawk hi.\nVasa benna, gamhalna, singphuknate in huihlaka om nuntakna neite’ khuasakna khuasungah patau kangmei piangsakin kahna hagawina piangsak a, a khua a tui in vut le vai suaksak tawntung ahih manin amaute leitung beina pen mihingte gamtatna na hi zenzen hi.\nPrevious: Nipi Thupuak: Zomi sung-a Tribe I-cihte khial ~ Pu Zokhai\nNext: Japan ah Ni tum nai tuanlo ~ Hau Za Cin


timestamp: atn

url: =US Maryland aom National Security Agency zumpi geiah thau kikapna piang, mi 1 liam :: ZOMI DAILY\nposted on 15 February 2018 at 12:05 am Lomkholna: News, Sawltak, USA, World\nUSA, Maryland, Fort Meade aom US National Security Agency te ii Headquarters gei ah thau kikapna piangin mi 1 liam cih Reuters pan kiza hi. Wednesday (Feb 14) zingsanglam in thupiang hi a, tua thautawipa zong kumpi thunei te’n mankhinta uh a, tua kuamsungteng siansuah khin uhhi ci’n Local Media te’nzong genkhia uhhi.\nFort Meade Spokesman khatin agenna ah hih thaukikap buaina hangin mikhat in liamlawh cihi. FBI (Federal Bureau of Investigation) te’nzong hih thautawh buaina apiangpen kathei uh a, Baltimore Office panin Officer te aphual ah adelhding in paikhiapah uhhi ci’n Twitter tungtawn in genkhia uhhi.\nNSA (National Security Agency) Spokesman khatin agenna ah NSA Police leh Local Law Enforcement Officer te’n hih buaina aom ciangin aphual ah delhpah uhhi. Hih kuamsung ah bangmah buaina omnawnlo in, lungmuanhuai hita hi ci’n genkhia hi.\nFederal law enforcement officials te’n Fox News te tungah agenna ah mikhatin mawtaw khattawh NSA Gate phutsawm cihi. Thau kikapna apianna munpen Visitor Gate apualam Route 32 ah hi a, zingsanglam 7:15am hunpawl in buaina apiang ahihi.\nWhite House spokeswoman Lindsay Walters inzong hihvai tawh kisai in President Donald Trump zong ki zasakkhin cihi.\nFort Meade Shooting vaitawh kisai in President Trump ki zasakkhin in, hih buaina hangin aliam abai te thungetna ah kaphawk uhhi. Thuthak theihhuai khatpeuh aomleh hongki zasakkik dinghi ci’n genkhia hi. Fort Meade te ii Twitter tungah apulakna ah Police Investigation om ahih manin, Hihgway zong ki khakcip sakphot hi ci’n Official Twitter ah gelhkhia uhhi.\national Security Agency/ Central Security Service cihpen US Goverment ii athupi penpen Spy Agencies ahihi. Hih Secretive Agency te’n adiakdiak in Technological Tools tuamtuam zangin Internet Traffic cihte akipan encik uh a, kumpi nasepzia anawngkaisak te a encik, Monitor abawlden uh ahihi.\nMore: USA, Los Angeles sanginn ah kum 12 aphapan numei khatin thaupua in sangnaupang mi 4 kapliam\n2015 March khasung inzong hih NSA te ii Gate kongkhakpi khat SUV (sports utility vehicle) mawtaw khatin phutsawm ngeihi. Tua SUV mawtaw sungah mi 2 atuang uh hi a, NSA Gate kongpi cingin aom Security Guard te’n khawlsaksawm uhhi. Akhawl noploh ciangin Officers te’n thautawh nakappah uh a, mawtaw sungah atuangte lakah khatin sihlawhpah hi. News Report akigenna ah tua SUV mawtaw sungah atuangte pen Party panin aciahlam uh hi a, zu leh zatui khamlua uh ahih manin, ahawlkhial uh cihi. Sawltak #zomidaily\nPrevious: Tuitawh Khua ah Innkang vai & ZYA News tuamtuam\nNext: USA, Florida sanginn khatah thaukikap, mi 17 si, 15 zato ah lum\nHerbert Hoover leh J.Paderewski


url: =Xxx Sunny Leone Video Mp3 Fast Download Free - [Mp3to.co]\n[Xxx Sunny Leone Video Mp3]\nSearching for [Xxx Sunny Leone Video Mp3]\nResult for : Xxx Sunny Leone Video\nXxx Sunny Leone At Kochi (File : 3Gp, Flv, Mp4, WBEM, Mp3)\nSunny Leone Xxx Videos Hindi, Sunny Leone Xxx Videos New 2018, (File : 3Gp, Flv, Mp4, WBEM, Mp3)\nSunny Leone Xxx Video Leaked With Salman Khan (File : 3Gp, Flv, Mp4, WBEM, Mp3)\nSunny Leone Xxx Video. (File : 3Gp, Flv, Mp4, WBEM, Mp3)\nSunny Leone Movies List (File : 3Gp, Flv, Mp4, WBEM, Mp3)\nSunny Leone Unseen Scene In Hollywood Movie (File : 3Gp, Flv, Mp4, WBEM, Mp3)\nJism 3 Sunny Leone Video Sunny Leone Xxx Hindi Movie Trailer (File : 3Gp, Flv, Mp4, WBEM, Mp3)\nSunny Leon In Red Red Bikini Dance (File : 3Gp, Flv, Mp4, WBEM, Mp3)\nSunny Leone Sexy Song (File : 3Gp, Flv, Mp4, WBEM, Mp3)\nSunny Leone Video With Her Boy Friend Latest 2016 Leaked (File : 3Gp, Flv, Mp4, WBEM, Mp3)\nSunny Leone Xxx Video New 2018 (File : 3Gp, Flv, Mp4, WBEM, Mp3)\nXxx Sunny Leone (File : 3Gp, Flv, Mp4, WBEM, Mp3)\nSunny Leone Unseen xxx (File : 3Gp, Flv, Mp4, WBEM, Mp3)\nXxx Sunny Leone Video 2 (File : 3Gp, Flv, Mp4, WBEM, Mp3)\nSunny Leone Xxx Video (File : 3Gp, Flv, Mp4, WBEM, Mp3)\nSunny Leones Close Video (File : 3Gp, Flv, Mp4, WBEM, Mp3)\nSunny Leone Sexy New Video 2018. (File : 3Gp, Flv, Mp4, WBEM, Mp3)\nSunny Leone Hot Video sunny Leone 1st Sex Video (File : 3Gp, Flv, Mp4, WBEM, Mp3)\nSunny Leones Hot Xxx Video Exposed uncensored Nana Chatekar (File : 3Gp, Flv, Mp4, WBEM, Mp3)\nXxx Latest Video Sunny Leone (File : 3Gp, Flv, Mp4, WBEM, Mp3)\nxxx sunny leone videomandi kembang caca handikaaaril erunthu arupathu varai mp3 song mp3 songikaw lamang mahaltamil boobanita sarkeesian the gaming ambassadorguess whos comingramlan yahya aneuk loen sayang lagu acehangel riveras lipad ng pangarapdj new song 2017climax jump hiphopedge of tomorrow trailer 3 german deutsch hdtajmahal se chamak chandnianirudh sexthe swan bell towersony tv commercial join together song by michael jacksonarshi menu tere jeyaassassins creed unity trailer them stage drama ladleswwf the rock theme song do u smell926 orbitals and quantum numbersexile tribe exile tribe revolution album movie digestspions bandsummer love riddim dancehall mixmohbat rasoolwwii battleground battle of scheldt antwerp belgium september 1944 720pzya zara nomadwalking tour of a pigstyata sayangkusuliana semanding kangeniwasan nashree manjunathveliki brat 3 prvi sex u kuci velikog bratashym je sais lyricschris brown zeroibtissam kanbghikmustafa alidifference between leverage ratio and operating leverage business and finance infoheromice server 3 salasenergy mix 2


url: =Lai Tawh Nasepna. Agelh ~ Rev. Khup Za Go - Laibu Saal\nHome > Thuluui/Articles > Lai Tawh Nasepna. Agelh ~ Rev. Khup Za Go\nLai Tawh Nasepna. Agelh ~ Rev. Khup Za Go\nLai Tawh Nasepna\nAgelh ~ Rev. Khup Za Go\nLai lam khantohna leh nasepna i cih ciangin laibu leh thukizakna lai tampi bawl ding cihna bangin i bilah hong ging pahpah hi. A deihna bulpi pen tua hi masa loin pawlpi khantohna, gam khantohna leh gam mite noptuamna’ng lai tawh gen ding, pulak ding, hilh ding cihna hi zaw hi.\nLai tawh nasepna-ah a kisam thu lian li om hi.\nA masain lai gelh siam mi kisam hi. Lai gelh siam mi hi dingin mi dang lai gelh siam minthangte laibu a sim ngei mi, leitung thupiang, gam sung thupiangte a thei, tua a theih leh a muh thute gam mite a hilh sawn nuam, gam mite a puah nuam mi hi ding hi. Tua banga lai a gelh, lai a bawl siamte pen Mikang pau in writer ahi zong, Author a hi zong kici hi.\nThu gelh lai gelh siamte in lai bawlzia leh khet zia thei pah kim lo hi. Tua ahih manin sum nei, laibu bawlzia a thei khat in Writer pa pen a thaman ding a kilawm pia-in tua lai pen khenin hawmkhia hi. Tuapa pen publisher kici hi. Publisher-te in lai puah siam laizek siam Editor kici tampi khasum pia-in nei uh hi.\nTua banga khet dinga a man ciangin publisher pa-in lai khetna setpi nei pah loin, set vai zong a thei khol lo lai a hih manin Laikhetna set neite kiangah thaman piak dingin khensak leuleu hi. Tua set neipa pen printer kici hi.\nPrinter in a khet zawh peuh ciangin a zuak pah dingin laibu sai khat a om kul hi. A zuak thaman a kipia ding hi a, ama tung panin mite in zuak thalawh sawn thei lai hi. Tua banga laibu saipa pen Bookseller hiam Salesman hiam kici hi. Laibu pen kigelhin, kikhenin a mansain a om hangin a kizuak khiat kei a, a kisim kei a, tangpite khut sung a tun kei leh, Writer-te, Publisher-te, Printerte in hahkatin phatakpi a sep hangun a mawkna suak thei lai veve hi. Sum khempeuh zong a mawkna suak thei hi. Tua ahih manin laibu zuakte tavuan a lian mahmah suak hi. Tua bangin laitui laidal man banah lungsim, thatang leh hun tampi beia a kisep zawh ciangin laibu kingah zo pan ahih manin laibu man zong tampipi hong tung thei hi.\nThuphuah siam, lai gelh siam kisam hi cih thu i gen zo hi. Tu-in i gen nop, i pulak nop leh tangpite i theihsak nop thute a hilh zia, a gelh zia (style) nam tuamtuam i gen ding hi.\nNumei naupangte bek hi loin nupi papi dongin tangthu pen kingai nuam ciat a, ciapteh zong baih se ahih manin tangthu bangin kigen thei hi. Tapa taimang tangthute, Samari mi hoih tangthute zangin Jesuh in thu a hilh ciangin mite in tel nop sa-in, tu dongin tul thei lo hi. Hih banga gentehna thu, tangthu leh phuahtawm thute pen Mikang pau-in Short Story, Fiction, Novel ci-in nam tampi om thei hi.\nI gen nop thute la-in kiphuak thei a, la tawh kipulak thei hi. Khangluite in ‘La i cih thu hi,’ a cih pen uh a man hi a, mi’n thu a gen nop pen uh la tawh a phuah ciangun mite lungsim bun zaw thei hi. Dahna, nopna, lungzuan thu cihte bek la tawh phuah theih hi loin gam sung nuntakna thu, khangnote hansuahna thu leh Pasian thu thukte zong la tawh kigen thei hi. Ei Zomite in la i cih ciangin sak theih, lampih theih dingte bek i sa kha hi. Sak ding, ciin ding, ngaihsut ding la om thei hi. Lai Siangtho sungah David phuah Late a kici pen i sak theih a om phat loh hangin i simkhiat mun pen, biakna ah tha hong guan pen bu khat ahi hi. Sia Hau Go in, “Bang i ci Gamtat Ding Hiam?” cih Chin Magazine, 1971-72, Mandalay laimai 102 sunga leh Sia Gin Khat Suan in, “Mihingte Nam Li Lian Pha,” cih Zomi Magazine, 1975 laimai 19 sungate pen la hi a, ahih hangin kuamahin sa ngei lo napi kideih mahmah hi.\nNa deih thute pen a lim tawh lah theih ding zia-in na gelh thei hi. Tuate pen Drama hiam, Play hiam kici a, tuate panin Cinema i cih dong hong suak thei ahi hi. A thu bek hi loin mit tawh gamtatna muh pah ding om ahih manin mite kilawp hi. Lai sim thei tam nai lohna munte leh gamah kisam diak hi.\nA gen nop thute a lim tawh laibu sungah lak pah zaw in sim ding tawm khat bek tawh laibu na bawl thei hi. Tuate pen Cartoon hiam, Comics hiam kici a, Kawlte bang siam mahmah hi. Zomite zong a siam kiukiu om kha ding hi napi’n tua bang laibu hong kibawl ngei nai lo hi. Lamka Khua Sudden Muanga kici in a bawl leh mi’n pakta mahmah hi.\nNa hilh nop mite tungah laikhak bangin na gelh thei hi. Mipil sitni minthang Sawltak Paul in tua bangin Pawlpi mite a hilh leh, a laikhak a tul thei lo Pasian thu kihilhna a suak hi. Na gen nop thu pen mi nih leh thum kiho bangin na gelh thei hi. Tua pen Dialogue kici hi. Mi khat in donga khat in a hilh, a dawng (Question and Answer) bangin zong kigelh thei hi. Hih teng banah nang ngaihsut tawmna tawh na gelh theih pah kei leh, Mikang lai leh Kawl lai a kigelh, Zomite theih ding leh zak dinga kilawm na sak laibu khat teikhia leteh tua zong a piang thei lai hi. A tak takin tu ciang dong Zo paua lai kibawl a tam zaw pen ei pilna tawh ki-at hi loin midangte in a at uh, a khet uh, tua pen ei pau tawh a kibawl tam zaw tham lai hi. Tua pen Zomite bek hi loin lai lama khangto nai lo mi nam khempeuh in a kipat zia uh hi kici hi.\nLai gelh zia pen a nam tuamtuam om thei a, tuate sung panin koi pen i siamna lam ahi hiam cih leh, koi pen tawh i thu deih pen gelh leeng a sim ding, a lei dingte deih dan tawh hong kituak kha thei pen ding hiam cih teel siam ding kisam lai hi.\nTui siam dingin laibu a sim tawh kisiam ngei lo hi. Tua mah bangin i laikung, laidal la a, sabuai ah dai dide a i tut nop matengin lai bawl siam kihi ngei lo ding hi. The Old Man and the Sea kici tangthu a gelh Hemmingway in 80 vei a puah phat zawh ciangin kikhen pan hi ci uh hi. Madras Christian Literature Service thuvanpi Dr. D. Francis in Johan bu pen la tawh bawl a, “Sawmnih vei ka puah phat zawh ciangin ka khensak pan hi,” ci hi. Zomi graduate 1000 val a phate sung panin lai gelh siam peel lo hong om ding hi ci-in lamen hang.\n(Lungdamna Aw, Vol. VIII, No. 10 & 11 Oct.-Nov., 1983 laimai 9-14 pana kiteikhia)\nPage 60 of 356 REV KHUP ZA GO’ GEN LEH GELH THUTE\nDistributed by Carey Suante from www.Vaphual.net\nLaigelh siapa Rev. Khup Za Go i tapa Sia Carey Suante in Zomi eLibrary/Laibusaal ah koih ding in Phalna a hong piak ahi hi.\nLai Nasepna Rev. Khup Za Go Thuluui/Articles\nItem Reviewed: Lai Tawh Nasepna. Agelh ~ Rev. Khup Za Go Description: Rating: 5 Reviewed By: Cinpu Zomi


url: =Arrivals: Sherman Field Airport (Pensacola, FL) [KNPA]\nKATT29 Stennis Intl (KHSA) Thu 07:26PM CDT Thu 08:45PM CDT\nKATT30 Stennis Intl (KHSA) Thu 07:25PM CDT 08:43PM CDT (?)\nKATT28 Cobb County International (KRYY) Thu 08:19PM EDT 08:34PM CDT (?)\n1660490 Near Meridian, MS Thu 05:09PM CDT Thu 06:00PM CDT\nKATT82 Sherman Field (KNPA) Thu 04:56PM CDT 05:35PM CDT (?)\nSNIPE05 Sherman Field (KNPA) Thu 03:18PM CDT Thu 04:49PM CDT\nKATT02 Charleston Intl/AFB (KCHS) Thu 03:33PM EDT Thu 04:30PM CDT\nKATT25 Birmingham-Shuttlesworth Intl (KBHM) Thu 03:00PM CDT Thu 04:23PM CDT\nJEDI43 Sherman Field (KNPA) Thu 03:37PM CDT 05:04PM CDT (?)\nKATT27 Mobile Rgnl (KMOB) Thu 02:20PM CDT Thu 03:34PM CDT\nJEDI01 Sherman Field (KNPA) Thu 03:29PM CDT 05:00PM CDT (?)\nJEDI85 Sherman Field (KNPA) Thu 03:25PM CDT 04:44PM CDT (?)\nSWA7209 B737 March Arb (KRIV) Thu 09:37AM PDT Thu 03:22PM CDT\nJEDI75 Sherman Field (KNPA) Thu 03:17PM CDT 04:44PM CDT (?)\nJEDI53 Sherman Field (KNPA) Thu 03:15PM CDT 04:41PM CDT (?)\nRAIDR02 Sherman Field (KNPA) Thu 01:28PM CDT Thu 03:06PM CDT\nKATT83 Tallahassee Intl (KTLH) Thu 04:01PM EDT 03:47PM CDT (?)\nKATT20 Mobile Rgnl (KMOB) Thu 02:21PM CDT 03:31PM CDT (?)\nKATT21 Mobile Rgnl (KMOB) Thu 12:54PM CDT Thu 01:57PM CDT\nKATT84 Stennis Intl (KHSA) Thu 01:50PM CDT 03:27PM CDT (?)


url: =Zomi & Lai - Literature & Linguistics\nMinam it Zogam tangval Pu Pau Lun' tung panin, 30 December 2013 ni-in, Myanmar 2014 cencus ciangin, Zomi cih minam sungah mimuan anuai-ateng kamuh khak manin, angtang mahmah ing. Tua banah Zomi tampi te-in, atelkhialh mahmah uh, Tedim Association (Zomi cilo-a, Tedim acih sese uh) pen, Dr. C. Thang Za Tuan' makaihna tawh Yangon Khuapi' huamsung Zomi kipawlna thupipen ahihna tawh kizui-in, TA (Yangon) President ahi, Dr. C. Thang Za Tuan mahmah ngiat' genna ah, "I minam min pen Zomi mah cini" cih ngiat pen ama' kam panin, kizakhia ahih manin, Zomibup adingin, mimuan khat ahi, Dr. C. Thang Za Tuan leh TA (Yangon) pen akua mapeuh in telkhialh nawnloh ding ahihna kahong zasak hi.\nRev. Dr. S. Pau Khan En, (President of GZA)\nRev. Dr. Do Suan Mung, (GS of GZA)\nPu Cin Sian Thang, (President of ZCD)\nDr. C. Thang Za Tuan, (President of TA, Yangon)\nRev. Kam Cin Hau: Rev Kamcinhau hilo. (Rev munah full stop, minpi sunga minmal khat le khat pen space khatta hal ding. Minpi sunga kihel minte apatna pen capital letter tawh gelh hamtang ding).\nPhilip Khaipu: Philipkhaipu hilo. (Philip le Khaipu kikal ah space khat hal hamtang ding).\nThawn Tuang: Thawntuang hilo-in, Thawn Tuang tawh kigelh hi. Ama' minpi pen Thang Thawn Tuang hi-a, minpi sungah malnih pen minneu in zangh ahih manin, Thawn le Tuang kikal ah space khat kihal sese hi.\nSia Thawngno: Hih munah, Thawng le no' kikal ah space halkul selo hi. Ahangpen, Thawngno' minpi sungah "no" kihello a, Nang Khaw Thawng cih ama' minmal tawpna Thawng pen "no" tawh behlap ahih manin, space khat hal selo in malkhat in kigawm ziau hi.\nNoel Ta Thang: Hih munah ama' minpi pen, Gin Loh Thang himah taleh, minneu ah, "Noel le Ta" guanbeh se hi. "Thang" pen ama' minpi' sunga-omsa ahih manin, mipi' mai-ah minbehlap aomleh capital letter tawh kigelh hamtang hi. (Noeltathang hilo, Noel Tathang zong hilo).\nLaimal Gualzia Pawlkhat:\nTa Thang (Tathang hilo)\nTa Tung (Tatung hilo)\nTa Lian (Talian hilo)\nTa Pau (Tapau hilo)\nTabawi (Ta Bawi hilo)\nNuboih (Nu Boih hileh akhiatna dangkhat hongsuak)\nBoihtawng (Boih Tawng hilo)\nBawino (Bawi No hilo)\nThangta (Thang Ta hilo)\nPauta (Pau Ta hilo)\nCingta (Cing Ta hilo)\nTa Cing (Tacing hilo)\nKap Cin (Kapcin hilo)\nZolai & Linguistics ah,


url: =Global Buanli Family: Tulaai Leitung Thuthang Tuamtuam Updates March 28, 2014\nTulaai Leitung Thuthang Tuamtuam Updates March 28, 2014\nObama Care ni (2) Bek Cianlaai\n· Obama Care kici Cidamlohciang sumtaang zattheiding Card tawh kisai in asiauhhunding ni (2) bekbek cianlaai ahihman in nasiauh naaikei leh tuni mahmah in nasiaupah in. Online pan asiau ngeisa asiamsa nahihkei leh suvet keizaw in Leitungbeidong nangah ngeikei ding hi. Food Stamp zum mawh ahihkei leh koi mun ah kisiau thei cih Internet pan kizong thei hi. Ahih kei leh Website tung a om phone number tawh mikangpau siam mahmah khat samsak in.\n· Thutel cianlo leh Pasian umzo taklo Pasian naseem leh mipawlkhat te in Obama Care peen sasung ah zatui kiphumding a 666 hi peuh ci in zuau phuak kawikawi in bangmah theilo teng lausak mawkmawk uhhi. Ataktak in laai atheiloh man uh leh thu kanlopi a thusuak hai neih uh ahihi.\n· Dawi leh Kau ahizong 666 leh Insurance USA gam ah kisai kilkel lo hi. President Obama in Poor People te ong Care ahihman a Obama Care kici ahihi. Mizawng icih te peen sum luut tawmte cihna ahihi. Gentehna in Innkuan 5 aphate Khasum $3,800 ciang ahihleh sumpiak kulo a, atungsiah $5,000 ciang sumtawh alangbang huh in atungsiah ahihleh khakhat $300 kiimtawh kilei sak pan hi.\n· Obama care peen sumluut tam a thumanlo mite anuam meello hibek in Sumluut tawmte ading ahoih mahmah akipah huai mahmah thu ahihi. Na state khawng ah nadong lecin nidang in Kum 21 nuaisiah leh Naupaai te bek Medicaid akingah hi a tun Nasum luut atawm naakleh na Innkuan un Medicaid nangah ziahziah ding uhhi.\n· Insurance naneih naaikei leh nawhtak nasiau in in ci in konghanthawn nuam hi. Ahang in bangmah naneih keileh Tax Return ciang naliau ding a aliau sum tamlo napin kumpi thukhun palsatpa nahihman in athu lian hi.\n· Atom in Obama Care peen (Mizawng te huh in Mihau te Sumtawh leisak ) cihna ahihi.\n· 914-Zomi ah kigawmding ci in Zomi kheempeuh ilawp mahmah laaitak Dawi Mangpa sawltak Zogul honkhat in mipi lungsim nabuaisak ahihman in mipi theihnopte Kumpi tetung ah ateldotding leh Kumpipa Thein Sein tawh kimuding in ZCD President Pu Chin Sian Thang Leh alawmte Nipydaw tungkhin ta uhhi.\n· Zomi ten Census vaai ah ideih Zomi khumding ingetciang Code number cihkhat onggingkhia pan peen tuama a theizong atheikha ngeingiatlo mihehpihhuai pawlkhat in Code kisaktheih pih nuamzaw laai sihpih ngam sawm uhhi. Zum huai mahmah azum thei te ading in…\n· Tun Zomi ah kigawm ding campaign Zomi te apai ziahziah takciang nidang a zong athei kha ngei keeilo honkhat minung zui in kipan lunglung leuleu ahihman in nasep na ah kuaman ongkhaktan zolo ding Zomi Thautawi kipawlna lianmahmah khat in cingding a, mipi inzong bangci gelhding theilo ahihman in agelhsakding Sia/Siama te hilhkhol,thupia ding ci in kiza hi. Kuakua apau zong in Sia/Siama ten Zomi vive in na gelhsak ding hilel ahihman in Chin state buppi Zomi hikhading in kilam en hi.\n· Zogam Tedim Khuapi aom Mithat CNF zum mai ah March 28, 2014 ni zan nai 8:30 pm pawl in CNF ten Zomi tetawh thunawngkaai khat aomkhaak leh puahkhapsakding ci a agawlgawl uh Bomb tangkhat sukhialkha uha puakkham kha ahihman in Inn pawlkhat sia in asi aliambel kua mah omlo uhhi.\n· Chin State Khalkha khuapi sung ah April kha beima teitei in Western Union tawh CB Bank tawn in sum khakthei, kithoh thei ziahziah tading hi ci in Marh 28,2014 ni in CB Bank thunei te in taangkokhia uhhi. Khalkha minate 92% peen gamdang $ ne ahihman nuamtuam mahmahding in lam en uhhi.\n· Rakhaing gam Sittwe khuapi sung a om World Food Program (WFP) te vankoihna phualpi March 28, 2014 nizan Sittwe khuasung mi te in saatzanding in akuanlaaitak uh Palik ten thau lawn in nalausak uh ahihman in numeino kum 11 khat kha lum hi. Rakhaing gam a om NGO te in Muslim te leh Rakhaing minamte deidan ci in mipi sona a ki umcip ongkeh ahihi. Gamdang mi NGO naseem kheempeuh Rakhaing state kumpi huhna tawh Yangon tungkim khin uhhi.\n· Thailand gam Mahachhai kuam sungteng ah Mizuak Puaisa te khut sungpan Kawlgammi 20 Thailand palik ten March 27 zaan in hongkhia zo uhhi ci in taangkokhia uhhi. Kawlgam nuntak hamsa ahihman in Kawlgam ah mikizuak abeithei lo ahihi.\n· Ukraine gam Crimea tuikulh Russia ten asuh bek hilo in Russia gam kiimkot ah Russia gaalkaap 100,000 kikoih diudeu hi ci in Russia Gaalkaap zalian Andrily Paribiy in March 27,2014 ni in genkhia a, HIh thutawh kisai in Nawhtak in Russia in Ukraine gamgi pan agaalkaapte alaakkhiat kei leh lauhuai ding ci in President Obama in March 28, 2014 ni in genkhia hi.\nPosted by Thang Khawm Pauzomi at 12:55 AM


url: =Holy Land thu tawmcik ~ Zomi Quavadis :: ZOMI DAILY\nposted on 12 September 2018 at 1:11 pm UTC+9:30 Lomkholna: Biakna, News, ZomiQuavadis\nHoly Land pen Pasian’ nasem a kipumpiakte omna dingin lawp huai mahmah hi. Banghang? Jesu totsa lampi zuihna in Pasian tawh ih kizopna thuuk sak semsem hi. A haksat thu in ahileh baih hial lo hi.\n1217 kum akipan Holy Land a kemcing leh a munah Pasian’ na a semte pen Franciscan siampite ahi uh hi. Kum 800 pha khin hi.\nFr. Benjamin Owusu, O.F.M. in CNA te a genna ah, “Holy Land a Franciscan siampi pawl ka zopna a hang pen a leitang tungah Jesu na teeng hi. Tua hangin a leitang ngiat ka it a, a leitang tung ngiat ah Pasian’ na semin mi namkim tungah Pasian’ thu a tangko nuam ka hihi” ci hi. Owusu pen Ghana gammi hiin, Franciscan siampi a suah zawh kum 20 cing khin hi. Tulaitak Washington D.C ah Holy Land tawh kisai Pilgrimage Office ah na a sep laitak ahihi.\nFr. Anathasius Mocara, O.F.M in a genna ah, “Hih mun siangtho ah a pai nuam tam mahmah hi. A mun in vaang nei ngiat hi. A mun a tung khinte lungsim kilamdang zo hi. Banghanghiam cileh Gospel thu khempeuh hih munah mit ngiat tawh kimu hi. Vanglian mahmah hi” ci hi. Fr. Macora pen American hiin galkap innkuan sung panin a khang khia khat ahihi. Jordan ah kum 2 om in, Damascus ah kum 3 a om khit ciang tuni dongin Jerusalem ah om hi. Kum 20 pha khin hi.\nFranciscan Siampi pawl pen St. Francis of Asisi in a pat khiat hiin hih Franciscan Order a phuat zawh kum 8 khit ciangin Holy Land a kem suak uh ahihi. 1217 kum akipan tuni ciang dong Holy Land pen Franciscan Order te kepna sungah om lai hi. Franciscan Order pen Catholic institution khempeuh lakah a lian pen khat ahihi. Holy Land a pai khempeuh amau khut sungah om hi.\n2016 kumin Holy Land ah Franciscan siampi pen 216 om khin uh hi. Pawl khat Palestine, Syria, Jordan, Cyprus leh Egypt ah zong om kawikawi uh hi.\nMacora in a genna ah, “Holy Sepulchre biakinnpi in ka lungsim hong lawng kha pen hi. Hih biakinn pen Jesu singlamteh tungah a kikhaina leh a luang kikoihna munah a kilam ahihi. Hih biakinnpi sungah mi tam thei lua uh a, ciak khengkhang den pian uh hi. Daai hit hiat leh nuam zaw kaan lai hi! Hih munah hong pai pawlkhat bangin Siampite tungah mawhsuutna bawl uh hi. Tuate lakah a tamzaw pen mawh a suut loh zawh uh kum 40 bang pha khin hi. Hih munin ih lungsim hong suk khak dan pen lamdang hi” ci hi.\n“Tua banah hih munah vocation (Pasian’ sapna a ngah a kipumpiak siampi) tampi kisam lai hi. Mun siangtho pawl khatte pen mi tam uh ahihmanin kikemcing zo lo dekdek hi. Khangnote in hong ngaihsun dih un, Pasian in nang hong sam hiam, lungngai un” ci lai hi.\nIsrael gamah Jewishte tam pen hi. A zomah Muslim Arab Palestinian te ahi uh hi. Tunai ciangin Christian tampi hong lut uh a, 2% bang kipha ta hi. Tuate pen Catholic leh Orthodox te hizaw diak uh hi. Holy Sepulchre biakinnpi, Bethlehem a Jesu suahna munah a kilam biakinnpi leh Siangtho Mary luang kikoihna munah a kilam biakinnpite pen Catholic leh Orthodox te aa ahihi.\nPalestinian thuneite in East Jerusalem pen amau khuapi dingin deih uh a, buaina om kiaukiau thei zel cih pen ih theihsa tek hi. Zomi Quavadis (Source : Catholic News Agency)\nPrevious: Khapi tung kahna ~ Pu Thangboi\nNext: Kumpi suahtheihna lampi


url: =Sautui Vangkhua ah Christian a tundan Thu pawlkhat :: ZOMI DAILY\nSautui Vangkhua ah Christian a tundan Thu pawlkhat\nposted on 4 September 2015 at 7:25 am Lomkholna: Article, Biakna, Khaibawi\n1905 kum in Zogam ah Sangmang masa pen Arthur E. Carson vaihawm na tawh Tonzang a, Sia Po Ku’ Kawllai Sangah, Kansau Khuami khat ahi, Pu Hen Khaw Thang nakah a, Pasian thu zong sin uh ahih manin, piangthak in Tuiphum pawlpi nasuak pah hi. 1913 kum ciangin Christian atang suah, Kansau khua panin Pu Hen Khaw Thang, Pu Dam Suan, Pu Awn Khaw Neng, Pu Thawng Tuan, Pi Dim Vei leh Pu Awn Cin te in Tuiphum Pawlpi phut uha, pawlpi mi 12 pha uh hi. 1917 kum ciangin pawlpi mi ki behlap in 21 pha hi.\nHih hun laitak Kam Hau gam-uk, Pu Hau Cin Khup in a sawltak Pau Dai Lo paisak in, Tapidaw asuakte Rs.50 gamin, a gamsung panin hawlkhia hi. Pu Awn Cin Rs.50 gam a, ahih hangin a upna leh a Tapidaw hih na tawpnuamlo ahih manin Manipur gam Tonglon khua-ah taito hi. Pu Dam Suan leh pu Awn Khaw Neng te zong Kawlzang Nahnuai khua ah taisuk uh hi. 1917 kumin Pu Hen Khaw Thang leh Pu Thawng Tuan mangkangte huh dingin Tuitawkuan( French Labors) in apai uh ciangin pawlpi mite ki thehthang mang in, tawlkhat sung pawlpi bei hi. A ki thehthang uh hangin aomom na uah a upna uh bei tuanlo ahih manin Tuitawkuan Pu Hen Khaw Thang French gamah nasem kimlai, si a hong tungkik thei nawnlo hi. Pu Thawng Tuan ahih leh cidam in hong tung kik thei ahih manin 1923 kum ciangin amah tawh Pu Vum Tual, Nu Neng Lam leh Pu Vum Khua Hau te-in makaih in Pawlpi hong phut kik uha, pawlpi mu 13 pha uh hi. Pu Thawng Tuan te inn, biak-inn in zang uha, Tonglon khua ah, a taitote pawlkhat hong ciah kik uh ahih manin pawlpi mi ki behlap hi. Tua ban-ah Pu Go Za Kham, Pu Dam Za Kham, Pu Zel Za Gin, Pu Khai Za Gin te leh a innkuanpihte uh tawh mi 32 bang phata uh hi.\n1927 kumin Pu Dam Pau India gam Senvon khua-ah Sang na kah-a, Pasian thu na mu in, SDA nasuak a, Zogam ah SDA suak masa penin in gen uh hi. 1942 kum ciangin Japan gal hong naita a, galsung a nasem Khasi mi Tapidaw te zong biakpiak na hun ah ki helin amau pau tawh lasak na leh thu ngetna khawng zong nei uha, nuamsa mahmah uh hi. Pawlpi mi zong sawltakte hunlai bang danin ki behlap zel uh hi. Kawlzang a taisukte Japan gal huhau in pawlkhat hong taito kik uha, pawlpi mi 70 kim bang phata uh ahih manin biak-inn neihding hong vaihawm uh hi. 1945 kum ciangin Pu Am Gin lalkhia ahih manin a inn uh biak inn dingin lei uh hi. UPa Neng Lam Manipur gam Muallum khua ah, a lal ciangin Pawlpi upa anuai ateng in sem hi. 1. Pu Zel Hang 2. Pu Thawng Tuan 3. Pu Vum Khaw Hau 4. Pu Sian Za Kham 5. Pu Ngul Za Kham 6. Pu Go Gin(Sumkem) 7. Pu Thawng Za Vung 8. Pu Ngul Za Go(la makai) ahi uh hi.\nZogam ah Sangmang masa pen Carson adam lai –in khatvei na van a, Cope topa in livei na van hi. A livei van na ah pawlpi mi a nuai ate ki behlap hi. 1. Pu Tual Khaw Thang 2. Pi Ciin Khaw Hau 3. Pi Niang Go 4. Pi Vung Za Ning 5. Tg. Vial Khan Mang 6. Pi Man Za Ning 7. Tg. Zen Za Khen 8. Tg. Pau Cin Kham 9. Tg. Vial Khaw Pau 10. Pi Awi Cing 11. Lia. Ngai Za Man(EBC, Yangon a, Sia Khenpinu) te ahi uh hi. 1949-1950 Tedim gam ah Sangmang nunung pen ahi, Rev. F.O Nelson te innkuan zong America ah aciah dinguh ciangin Pawlpi mah hong vankawm in Mangbuk ah kitung sak hi. Sangmangpa Jorhat ah a ciahna ding uh Jeep alak sungin Sangmangnu leh atate kalnih sungbang hong tam uha, Sangmangpa Jeep tawh hong tun ciangin, Sangmangnu in “sih mawhna peuh in aksa leh buhsih na nene ung” ci-in koh masak penin nei hi. Zomite in annlim I sak pen Sangmangta dingin ci mawh ann himawk ei.\nPrevious: ZYA nasep pulakna (03 September 2015)\nNext: ZIUSA Thupulakna: Washongton DC ah Lungphona kibawl ding\nPhilippines kumpi langdo te nungkin in sumlom honkhat nusia in tai


url: =Jesu Ii Na Lamdang A Vawtte A Thumna | Siyin Chin Baptist Church\nJesu Ii Na Lamdang A Vawtte A Thumna\nPosted by thawngno ⋅ April 5, 2012 ⋅ Leave a comment\nJohn 5:1 Galillee ah na lamdang ni a vawt zawk ciang Jerusalem Biakna poai ah Jesus pai hi. Judah mite sia Judahte ih Pathian ii a piak ngeina (Pinhniat) a zui kul hi. Jerusalem vateal ah vawt zong kul hi. Tua poai sia Jesus ii a pai masabel ahi hi.\n5:2 Jerusalem tuu kongpi hui ah Bethzatha a kici tuicing khat om hi. Tua tuicing ii kiim ah talaap(tum theina kong) mun nga om hi. Mihing tam mama taak theina tual zaihial khat nei le kilawm hi.\n5:3 Tua tuicing a kinok laitak a kipap mante sia a cidam thei hi. A lamdang mama khat a a tuat uh hi tuak hi.Tua mun ah cidam nuamte kiphul valum uh hi. A tui kinok tu hun lian sia kuamama na hekhol ngawl hi. Theologian T.G Bellet in a sonna pan ” A tichia ngawlhet siama lam en in ngaktek uh hi. Jesus zong phawk nawnngawl liang hi tuak hi. Mittaw, peang baite sia kiphul vapawk liang hi tuak hi. Leitung mite ii ihheak vacin ngawl muanmawkna taw ih om thei siadan hi tuak hi. Pathian kimangil a, setzukte bang kihi thong ngawl ziam?”\n5:4 Vantung mi khat hong tuaksuk in tui a sau ciang tui kinok hi tu in um uh hi. Munuam/henaum mama ahikom pai ngeingui uh hi tuak hi. Tui a kilok lian laitak a leang suk masa bel sia veu bang natna po ahizong dam hi. A leang lian tu in kinging kiukeu tek hi.\n5:6 Dam nuam a, a ngakte sung ah kum 38 vingveng a ngak zo (Jesus sua ma pek a ngak zo khat zong kihel hi. Jesus in, a mupote khat vei mama zong a mu ngeingawl hang natna ngongam nei a, dam nuam a hi hunlam, kum tam mama ngak zo ahi hun lam he pai hi. A hesuakna sia pusuak aa “dam nuam ni ziam?” ci in dong hi. Cidamna sia mihing theampo ii, a dei hunlam sia he hi. Ngim huai mama sung pan suakta nuam uh hi. Pathian zong na, tabang mihingte suaktaak nuam hi. Mihingte eima le eima kisuakta zo ngawl a, hong hun tu khat ih kisap hunlam hong hesak hi.\n5:7 Tua cina pa sia khuangai huai lalawm hi. Kum tam mama hanciam aa, a ngak kenkon hikale a hu tu om ngawl hi. Ngual suanna mihing suanna sia mual kisuak zo ngawl thu hong tel sak hi.\n5:8 Tasia pa sia a lupna phak khat nei tu hi. “Na lup pha zial in a, lam pai in” ci-in Jesus in sawl hi. Ngupna ih nga ciang nga bek taw lungkim tu hi ngawl aa, pai aa ih son tu kul hi.\n5:9 Tha nei ngawl vangui sia bangma kiseam thei ngawl hi. Nuntaak thakna ih nei ciang bek in tha kinei aa na kiseam thei pheang hi.Tua pa zong a ci a dam pociang a lupna luak in/ zial in pai pai hi. Kum 38 sung lam pai thei ngawl cileang bangzata in haksa tu ziam? Tua ni sia Sabath ni hi aa, Jewte ngeina taw kisi ngawl hikale dam pai a, lam pai sak lel hi.\nATHUPI BEL SIA SUATAAKNA IH NGA TU NGUPNA IH NGA TU A THUPI BEL HI.\n« Leitung Bo Kuan Thu\nUSSBC Ordained Ministerte Thu »


url: =Pa te ni “Pa te” pahtawi ni ~ Thang Do Khen :: ZOMI DAILY\nposted on 13 June 2015 at 7:49 am Lomkholna: Article, TuunlehZua\nLaisiangtho: Nangmah in nuamsa in Leitungah na nuntakna a sau nadingin na NulehPa na zahtak in. (Eph.6:2)\nUtenaute, “PA TE NI, PA TE PAH TAWI NI” i cih ciangin a pahtawi huai Pate om ding a, a pahtawi huai khollo Pate zong om kha theiding hi Tuamah bangin Pate a pahtawi nuam mahmah zong i om ding a, a pahtawi nuam khollo zong ki om kha thei ding hi.IhPA te zong a hawmthawh huaina ,kisapna zong a tawm a tam om mah ding hi, ahizongin bangbang hi leh i Pianna Pa ahihmanin kumkhat sungah nikhat, nai (24) sungah nai khat sung buang Pa te a pahtawi huaina leh a zahtak huainate pawlkhat kikum leeng ka ut hi\nPA te Zahtakna Pan Khansauna Thupha\nLeitung mite a si baih nuam kuamah i om kei dingin ka um hi.Ei Zomite bang diakdiak cidamlopipi mah,nuamsalopipi mah,zawng mahmah khiu kheu napin a sibaih nuam ki omlo in, a nungta nuam vive i hihi.Tunin i Topan ci hi, “Nuamsa a,nuntakna a sau nadingin na NuelhPa zahtak in,” ci-in hong sawl hi. NulehPa zahtak ding cih pen thu haksapi ahihiam?Tanutapa te in i hih zo ding hiam?Bangin hong khak ahihiam?Tuni PA a nei lai ten,” Pa aw,hong it ing, hong ngai ing,hongphawk lua ing Pa aw,thupha hongpia in hopih pah ni.Na pianna Pan na ” AW” za nuam hi.Na kisik kei dinghi.Nuamsa a na khansau nading ahihi.\nKhat vei tangval nih tha kipiakna khatah ka om kha hi.Amah pen Malaysia pai ding,sum thalawh ding, kikhakna hunkhat ahihi.A kicihna ah,” lawm aw, na NUlehPa dam lai ahihi leh hampha hongsa ing.Zangkongah omsak inla, a hunhun in hopih zelzel in.Lungleengsak het kei inla,anneek tuidawn bangmah kisamsak het kei in,Antang a ipip in leisak in, sathau zong a bungpipi in leisak inla,nikten puansilh pan kipan sumlehpai kisamsak kei in,kei zong ka tua cih hi,” ci-in teci pang kawmin kihanthawn uh a,thupi kisa mahmah hi.Tua val thu hoih bang om nawn mawk ding ahihiam? kici nuam liang zah dong ahihi.\nTua nitak Sermon pia ding siapa hong ding to leuleu in Sanggamte lawmta tha kipiaknate thupi sa ing.Thangah huai mahmah hi.Pianna NulehPate lungleengsak lo a na kep na huaina te uh pen hoih mahmah hi.Ahizongin tua na pianna NulehPa te en kei mawk leucin Note zong na kumtam a,teek a, bangmah na sep zawh nawnlo ciangin kuanman hong enlo pah dinga,zong hong kivaklo pah dinghi..Laisiangtho in “na vawh bangin a gah na at kik ding” ci-in hong hilh hi.Na NulehPa na vaak na tah nate pen zahtakin kici nailo hi.Tuate pen tate sep ding, seploh phamawh tavuan hi zaw hi, cin limtakin hong haw to ziahziah a,lem pah hi.\nA Zahtak Huai PA TE Din Mun.\nLaisiangtho sungah PA TE i cih Pasalte pen Numei lutang na ci a,innkuan lutang zong a cihna hipah hi.Hi pen mihingte kiseh tawm hilo in Pasian seh hi a,Pasian deihna hi a,Pasian hong sawl ahihi. Laisiangtho sungah.. Evua in Pasian thu hongnial napin Evua mawhna kicilo in a pasal Adam mawhna kici mik mek mawk hi.Zawma alian 5 a neu 14 sungah,”Ahihangin Adam khangpan in Moses khang dongin mawhna in Adam’ khialhna hangin a khiallote nangawn a uk hi.”in kigelh hi.Numeite khialhna pen Pasalten thuak cih thu i gen phapha nuam hi.Tuamah bangin i innkuan sung vai khempeuh a sia, a pha thuak ding a om khempeuh”PA” ten thuak uhhi.Tuabang “Pa te” bangzah takin it huai ahihiam?\nFalam ka omlai in Ciinmual vengah innkhat, a pate nitak homecell a pai kalin naupamngten mei tawh kimawl napan a inn hong halkha uh a,inn 4 bang kilawh in kangtum hi.Palikten delhpah in innteekpa koi om hiam ci in a pa uh kanpah hi.A Pa in zong” Kei hikeng, a om loh kal thupiang hi, ka tate hal khak hi” ci peuhmahlo in Palikte zui in thongkia dingin va pai ngeungeu hi.Tate mawh nate phunlo puamlo in thuak ngam hi.Pate bangzah in it huai a, zahtak huai ahihiam?Tua bang a zahtak huai, na Pa na zahtak theihmanin iTopa lung dam a, nuamsa in, nakhan sau ding hong ci pah ahihi.Amen. Halleluijah.\nPA TE Thupha Naak\nPA te in i thupha naak ahihi.Pasian in Minamte thupha hong nop ciangin Minam makaite tung tawn in thupha hongpai hi.Isrealte Moses tungtawn hopih in makaih hi.Pasian in Pawlpi thupha hongpiak nop ciangin Siampite tung tawnin thupha hong pia hi.Pasian innkuan thupha hongpiak nop ciangin PA te tungtawnin hongpia hi.Pasian kiangpan thupha hong luan ciangin tuizawn zui in, tui hong luan mah bangin Pa te tungtawn in tate tungah thupha hong luanghi.Pa hoih leh hoihloh tawh kisailo hi.PAte gina in,gina ta kei leh Pa ahih nungsangin Pasian in PAte tungtawnin tanutapate tungah thupha hong luangsak hi.Pilna nei in, nei ta kei leh PA pen PA munah na koih theih nak leh thupha hong luang ding ahihi.\nAbraham tungtawnin Leitung innkuante ah thupha hong luangsak hi.Tuhun ciangin innkuan pawlkhat sungah Pa te sangin NUte pilna lamah, laitan lamah zong sangzaw thei hi.Tei zaw ahihmanin innkuan sung zong vaan zaw thei uhhi. Tua zong ahi theiding khat mah hi.Ahizongin Nute in bangzah takin a pil zaw a,a tei zaw ta zongin Palo tawh vaihawmlo ding a,PA in lutang semin letmat thuu a,tavuanla ding cihna ahihi.A telnop dingin PA in innkuan lutangpi hiding a, NU in thuvanpi hongsem ding uhi.Tua bangin i PA te PA bawl in, zahtakna i piak theih leh Topan cidam khansauna hongpia taktak dinga, innkuan nuam, Van gam malep i suak dinghi.Amen. Halleluijah.\nPA te Lungngulh Lian Pen–\nPA te in tanu tapa te tungpan a lungngulh lian pen in sumlehpai hi masalo hi.Anneek tuidawn leh nikten puansilhte zong hilo hi.PA te lungngulh pen in tate tungpan PA bang a bawl ITNA, leh PA bang a bawl ZAHTAKNA ahihi. Laisiang tho in,”na nuntak a sau nadingin na NulehPa zahtak in,”ci hi. NulehPate pen it a, zahtak ding ahihi.\nMyitkyina ka sangkah lai in Kawlte tangval khat in Dek nungak khat ngai a, tangvalpa nulehpan phallo uhhi.Tua nu tawh na teen leh innpan paikhia ding ci hi.Tua pan a lawmnu nusia zolo ahih manin teenpih teitei hi.A inn pan a paikhiat ding ciangin a lawmnu tawh anulehpa mai ah khukdin suk in zahtakna pia uhhi. Milim biate nangawn innulehpa tuazah dongin zahtakna pia thei uh ahihi leh ei Christiante in i Topa Pasian kammal bangin Nulehpa te zahtak ding, bangzah takin kilawm zaw ding ahihiam?Nulehpa zahtak ding cih pen Pasian kammal hi a,theihding ciang bek hilo in,zatpah ding leh zuihpah ding ahihi.Na cidamna ding nakhansauna ding leh na nopsakna ding ci hi.Amen. Halleluijah.\nNa PA Simmawh Kha Kei In.\nPaunak alian 30:17 sungah,”A Pa a simmawh mipa,a Nu’ thu a mang nuamlo mipa, Va-ak in a mittang khelkhiatsak in, Musanete in a sa nee ding uhhi”.ci ngeu mawk hi.Va-ak in na mittang khelkhia henla,nasa hong kinee leh bang man nawn ding na hihiam? Tua hi a,na PA simmawh kha kei in.Na thupha naak kikhak in, na hehpih huai kha dinghi.Na pianna Pa na simmawh manin nang hong kithupi muh zawlo ding a,hong kineu muh zaw ding cih thei gige in.Na Nu zong simmawh tuan kha kei in.Amaute pumkhat ahi uhhi.Na Pa a om nawn kei leh zong na Nu kiangah pai inla, thudawh in.\nSIMMAWHNA- cih pen Mawhna khialhna lianpi dingin kingaihsunlo kha thei hi.Ahihangin Pasin in deih hetlo hi.Simmawh paupih, simmawh hopih,simmawh bawl, hai bawl cihte PA ten zong thuak haksa uhhi.Na Pa a kumtam ciang bang mah sem zo nawnlo ahihmanin simmawh kha kei in.NUte in zong Pate zahtak bawl ding kisam hi.Adiakdiak in Nute in tate mai-ah na Pasal nasimmawh bawlkhak leh na taten zong hong simmawh nuam pah ding uhhi.\nNa PA Khasia Sak Kei In.\nKa khua vengte Papi khat khuado lawm anneekna khat ah,a Piancik paina vai kidong pen a gengen laitak a tapa kipilsak khat in a Pa bang ci sa ahitam maw,,” hai mahmah teh Puteek”,cin lit khat a suah phei leh a Pa zong paulo hamlo in khawlpah lian a, puai piatpah hi.A Pa in bang ci haim cih leh” lawmlawm, kei zong ka hat lai, ka khanlai om mah hi ven,”ci-in khitui luang ziahziah hi.Tua ziau tawh a pianna Pa khasia mahmah zo mawk hi.A Pa zong ciah pah vingveng a, kisam zo nawnlo hi.\nA sawtlo in bang thu hong piang hiam cih leh tua a tapa kipilsakpa gunah tuikia in si a,a Pa in va delhin a luang va pham a, sialpi khat kengsak hi.PAte bangzah takin thupi a,it huai ahihiam?Bangzah in zahtak ding kilawm ahihiam?A khuapihte in,”A Pianna PA khasiasak kha uh ahihmanin Pasian’ dan thuak a, sihsia in si uh a,a tate zong tagah suak in hehpih huai thei mahmah uh,” ciin kikum khiankhian uhhi.\nSanggam, Cidamin, nuamsa in na khansau nop leh na NulehPa zahtak inla,khasiasak kha kei in.Na Pa a dam lai hiam?Tunin Na PA hopih in”, Pa aw , na dam hiam ,hong phawk mahmah ing, thupha hongpia in Pa aw” cin hopih in. Laikhak in.Na Pan ” Na -aw” za nuam hi.” Na Aw ” a zak ciang dam lawh liang ding hi.Tunin Pate khempeuh kipahtawi in,zahtakna ngah ta uh henla, Topa Pasian in cidam khansau, nopsakna thupha hongpiaksak tahen. Amen. Thang Do Khen\nPrevious: Ki mawhsak keini ~ Makai & Mipi\nNext: Lawm dingin Deihnawn ken!\nCoronavirus Vaccine tukum beiciang kingah tading


url: =Jeremiah 50 | Siantongluan\nKhaldea mite gamsungah a om Babylon khuapi tawh kisai-in Topa in hih bangin kei tungah a hong gen hi:\n"Gam khempeuhah genin taangko un la, dial khai un la im kei un. Babylon khuapi kia ta hi. Bel pasian maizum ta a, Merodak pasian kitan gawpta hi. A milimte uh maizum ta a, a pasian-te uh kisiagawp ta hi, ci-in taangko un.\n"Bang hang hiam cih leh leilu lam panin Babylon gam a sim ding leh gamlak a suaksak dingin gam khat hong pai ding hi. Gamsungah kuamah tenglo ding a, a mihing a ganhingin a taimang ding uh hi.\n"Topa in kong cihin-ah, tua ni tua hun ciangin Israel mite leh Judah mite kap kawmin hong paikhawm ding uh a, Topa a Pasian uh hong zong ding uh hi.\nZion khua lampi a dong ding uh a, tua khua lam maingatin, Hong pai un. A kimangngilh ngei nawnlo ding tawntung thuciamna khat Topa tungah ciamkhawm dih ni, a ci ding uh hi.\n"Ka mite tuu mangthang bang ahi khin uh hi. Makai tuucingte in mualtung tengah lamkhialin a gammanpih uh hi. Mual khat panin mual khatah a pai kawikawi uh a, a giahna inn uh a thei nawn kei uh hi.\nAmau a mute in na ne gawp uh hi. A galte un, Ko bangmah khialhna ka nei kei uh hi. Bang hang hiam cih leh a pute a pate un a muan leh a lametna uh Topa tungah amaute a khial uh hi, a ci uh hi.\n"Israel mite aw, Babylon khuapi pan taikhia un. Khaldea gam panin paikhia un. Keelhon laka keeltal bangin a paikhia masa ding kituh un.\nBang hang hiam cih leh en un, keimah in leilu lam panin gam pawlkhat ka hanthawn ding a, Babylon ka simsak ding hi. Amaute in Babylon khua kimkotah gal pangin tua khua a la ding uh hi. Galkap siamte lot bangin a thaltangte un khakloh a nei kei uh hi.\nKhaldea gam kiluhgawp ding a, Topa in kong cihin-ah, a luh khempeuh in a lungkim dong uh a la ding uh hi.\n"Babylon mite aw, note in keima gamh Israel mite na luhgawp uh hi. Lungdamin kipakin, lopa kham bawngno bangin omin sakol bangin na ham uh hangin,\nna nu uh Babylon khuapi maizum ding a, note pianna na nu uh a mindai ding hi. En un, na gam uh gam khempeuh lakah a ginalo pen hi ding a, lei keu, gamlak, sehnel gam a suak ding hi.\nTopa hehna hangin kuamah tenglo ding a, gamlakpi a suak ding hi. Babylon khua a kantan mi khempeuh in lamdangsa-in khuapi siatna hangin zahko-in a phitsan ding uh hi.\n"No thal tawite khempeuh aw, Babylon khua a sim dingin a kimkotah gal pang un. Thaltang khat beek sitloin kap un. Bang hang hiam cih leh Topa tungah a khialzo uh hi.\nKhuapi a sim dingin a kimkotah awng un. Babylon khuapi in note hong lel khinzo hi. A galdalte uh cim khin a, a kulhte uh puk khinta hi. Hih pen Topa phulakna ahih manin, amau tungah phu la un. Midangte tungah a bawl bangin amau tungah zong bawl un.\nBabylon khua-ah khaici tuhte thatlum un la, anla dingin phiaukawi a tawite beisak un. Galte namsau kihta-in mi khempeuh in a mipihte lak mah uh zuankik ciatin a gam mah uhah a taikik ding uh hi.\n"Israel mite, humpinelkai in a delhmang tuu tawh a kibang uh hi. A masa-in Assiria kumpipa in ne a, tu-in a tawpna-ah Babylon kumpipa Nebukhadnezzar in a guh dongin a teeptum hi.\nTua ahih manin Vanglian Topa, Israel mite Pasian in kong cihin-ah: En un, Assiria kumpipa gim ka piak bangmahin Babylon kumpipa leh a gam ka thuaksak ding hi.\nIsrael mite a omnasa mun mahah ka omsak kik ding a, Karmel leh Bashan mual, Efraim mual leh Gilead mualah a piang ante lungkim takin a ne ding uh hi.\nTua ni hun ciangin, Topa in kong cihin-ah, Israel gamah khialhna kizong ding a, a kimu kei ding hi. Judah gamah mawhna kizong ding a, a kimu tuan kei ding hi. Bang hang hiam cih leh ka nuntaksak, ka nusiatlai mite a mawhna uh ka maisak ding hi.\n"Merathaim gam a sim dingin pai un la, Pekod mite zong va sim un. That un la a vekpi-in sumang un, Topa in kong ci hi. Kong sawl khempeuh hih un.\nGamsungah galsimna aw kiza a, na tampi kisia hi.\nLeitung khempeuh sekpi bangin a satkham Babylon khuapi, tu-in tua sekpi kitanin kitamta hi. Gamdangte lakah tu-in Babylon khuapi a mulkimhuai a suak ta hi.\nBabylon khua aw, nang thang kong siah a, theilo na hih manin na awk pah hi. Topa langpang na hih manin nang hong kimu-in hong kiman hi.\nTopa in a galhiam koihna hongkhiazo a, a hehna galhiamte a lakhia hi. Bang hang hiam cih leh Babylon gamah Vanglian Topa Pasian in sep ding khat a nei hi.\nMun khempeuh panin hong sim un la, a ansal uh honsak un. An cian bangin amaute ciang un. A vekpi-in susia un la, bangmah nusiat kei un.\nA galkap hangte khempeuh uh thahsak un. Amaute in gimna thuak ding uh a, a thuak ni ding uh hong tungzo ta!"\n(Ngai dih un. Topa i Pasian thuhkikna, ama biakinnpi hangin a phulakna thu Zion khua-ah a taangko dingin Babylon gam panin ka mite suakta-in a tai uh hi.)\n"Babylon khua a sim dingin thalkap siam, thaltawi theite va sam un. Khuapi umcih un la, kuamah suaktasak kei un. Ama hihna tawh kituakin ama tungah hih un. Ama hih ngei bangmahin ama tungah bawl un. Bang hang hiam cih leh amah kisathei-in Topa ahi, Israel mite Siangtho Pa a simmawh hi.\nTua ahih manin khuasung laizangah a tangvalte uh si ding uh hi. Tua ni ciangin a galkapte uh a beimang khin ding uh hi, Topa in kong ci hi.\nEn in, a Vanglian Topa Pasian in kong cihin-ah: Nang a kisathei Babylon aw, nang kong langpan hi. Bang hang hiam cih leh nang gim kong piak hun ding na ni hong tungzo ta hi.\nA kisathei gam hoi-in tuk ding a, kuamah in a phongto kei ding hi. A khuapite mei tawh ka hal ding a, a kiima om khempeuh a kangtum ding hi.\n"Vanglian Topa in kong genin-ah: Israel mite leh Judah mite in netniamna thuak uh a, sal dingin a paipih mite in lencipin a ciahsakkik nawn kei uh hi.\nAhih hangin amaute a honkhiapa hat mahmah a, Vanglian Topa kici hi. Amah in leitungah kilemna a omna ding leh Babylon mite in gimna a ngahna dingin, amaute-a dingin a sem ding hi.\n"Topa in kong cihin-ah, Khaldea gammite, Babylon khua-ah a tengte, a kumpi uliante leh a mipilte namsau tawh kithat ta hen!\nKamsang zuau mihaite namsau tawh kithat ta hen! A meidawi a galkapte namsau tawh kithat ta hen!\nSakolte leh sakol leengte, numei tawh a kibang lel a galkap cialte uh, namsau tawh kithat ta hen! A sum a paai khempeuh uh, kituahmang ta hen!\nGuah zu kei hen la, a gunte uh kang ta hen! Bang hang hiam cih leh milim biakna gam hi a, milimte a hailawh uh hi.\n"Tua ahih manin gamsate leh se-alte Babylon khua-ah teng ding uh a, vasa-kalaohte zong a teng ding uh hi. A khang a khangin, a tawntungin mi kuamah a teng ngei nawn kei ding hi.\nTopa in kong cihin-ah, Sodom khua, Gomorrah khua, leh a kiima khuate, Pasian in a suksiat bangin tua lai-ah kuamah a teng kei ding a, kuamah zong a va baang pak beek kei ding hi.\n"En un, leilu lam gam panin mi hong pai uh a, gam lian khat leh kumpi tampi leimong gamla pek panin galsim dingin kithawithawi uh hi.\nA thal uh leh a teipi uh tawi uh a, gilo mahmahin hehpihna lungsim neilo uh hi. A husa uh tuipi ging bang a, sakol tungah tuang uh hi. Babylon mite aw, note a hong simgawp dingin hong kithawi uh hi.\nBabylon kumpipa in tua thu za khinzo a, bangmah a cih thei kei hi. Lungkhamin lumcip a, nupi nausuak ding bangin na a sa hi.\n"En un, lonona-ah nuamtakin a om tuute, Jordan gam tulak panin a hong paito humpinelkai in a delhmang bangin a gam uh nusia-in thakhat thu-in amaute ka taimangsak ding a, a gam uh a uk dingin ka deih peuhpeuh ka seh ding hi. Bang hang hiam cih leh kei bang mi kua om ahi hiam? Ka to ding kua omlai ahi hiam? Ka mai-ah kua kumpi hong ding ngam ding ahi hiam?\nTua ahih manin Babylon khuapi thuak ding leh Khaldea gam gimna dingin Topa geelna leh ngimnate ngai dih un. A ta ngekte nangawn uh kikaikhia takpi ding a, mi khempeuh a lau taktak ding uh hi.\nA pukna uh gin ngaihlua ahih manin leitung a kiling ding hi. A kahna aw uh gam khempeuhah a kiza ding hi," a hong ci hi.


url: =Cope Topa Hongpai Aphattuamna/ Khantohnate :: ZOMI DAILY\nposted on 20 November 2015 at 7:38 am Lomkholna: Article\nCope topa tangthu i et ciangin a hongtun leh a sih kikal nasep lianpi namthum hong sem hi. Tuate-in Zolai hong bawlsak, Pasian thu hong hilh, leh sang-uk (sangmang) ahi hi.\nHibangin nasep namthum a sep manin Hakha ah “Cope si hi” cih a zi E. Cope in a zak ciangin ” a gimthei lo tawh a kibang mihing thum nasep a sempa’ nuntakna beita” na ci hi. Hibang a mihing thum nasep a sempa’ maban tungtawnin tulaitak Zomite omzia i en ding hi.\n1. Cope topa hang aa lai lam khantoh zia:\nLai i neih lohna thu-in anasep tampi nawngkai sak ding cih thei ahih manin Pasian thu a gen kawm in i lai ding hong bawlsak hi. Hih Zolai a hong bawlsak manin i phattuamna tampi omhi. Leitung aa mipil masate’ lai bulpi (alphabet) a na zat khak pen i hamphat mahmahna lianpi khat ahi hi. Zo lai simthei aa Manglai a sim thei nailo khat in manglai mal khat mu peuh leh a sim thei het kei zongin malgawmin hpmg si, leh kinaih mahmah hi. Tua pen i hamphatna khat hipah hi.\nI lai neih zawh tu’n kum zakhat hong cing ding hita buang aa i Zolai pen a khantoh hetloh pen i vaipuak ahi hi. Mailam ah i lai lam aa degree sang nei mipil nih le thum i neih ciangin hong puah ding uhhi. Tu laitak in a kin zaw deuh khat leh nih in a mau’ uk zia hoih a sak zia uh tawh kizui in a tuamtuam in kibawl ngeingai hi. Hoih mahmah hi. Tu a bangin kin tek lehang asawt lo-in i Zolai pen laipai zia (gramma) bulpi nei thei ding hihang.\nI Zolai bulpi pen A,B,C, (alphabet) ahih man ahitam? tuma kum 30/40 hunlai aa college kahte manglai/pau a kihtak lohna uh? ahih phial leh zong banghangin tulai aate siam tuan khollo i hiam? Ahi zongin i Zolai hangin nidang aate manglai siam, zahin i siam, hetkei zongin phattuamna tampi hong pia hi, cih phawk huai mahmah hi.\nLeitung gam khangtote’ lai bulpi i zat manin amau’ bawlsa laikhetna (typewriter) , thukheelset (computer) deih bangin kizangh thei ziau a hih manin minam hampha mah mahte ihi hi. I minam sung pan Zolai gelh thei khat in internet hongin laikhak theihna pen Manglai a siamna hang hikei. Thukheelset (computer) ii sawlna teng a banbanin a mitkha ah luaisakin, a kigelh Mannglai malte a ciapteh hat man hilel hi. Pilna hang ahih tei hangin ciapteh hat peuh leng hithei pha mahmah hi. Hih pen i Zolai neih man aa phattuamna ahi hi.\nTua ahih leh i Zolai in Zotate tuni’n bang ciang hong tun?\nLeitung pilna khantohna tawh kizui-in zotate zong pil-in khangto mahmah kisa ing. University leh college pan master leh doctorate degree ngah pen tuma lam kum 10 a kipan kikhang mahmah hi. Tua bek thamloh in leitung mun tuamtuam aa zotate i tuntunna peuh ah a pil a siam a kikhai zaw deuh om, cih khawng i gal zakzak ciangin Zogam aa inn ngakte nana angtang mahmah hi ung. I Zolai in Zomite pilna sang pipi hong guanin gualtung hong tuang sak hi. Cope topa in Zolai a hong bawlsak bek hilo-in Manglai aw suah tawh a kinai-in hong bawlsak lailai ahih manin, lai i neih ding ciang bek hilo-in leitung bup tawh a kizakim dingin a hong deihsakna kilang mahmah hi. Tua hih manin:\n– Zolai i gelh theih khit nak leh Manglai gelh hak nawnlo hi.\n– Zolai i sim theih khit nak leh Manglai sim hak nawnlo hi.\n– Zolai i zat theih khit nak leh leitung tawh kizakim hihang.\nCope topa Zogam leitang hong tun zawh kum za hong cin ngawngaw ciangin a hong makaih / a hong guat “I pilna tawh i minam laamto ni! I pilna tawh i gam i lei puah ni! I pilna tawh i omna peuhah nungta-in mi tampi phatuam sakni”.\n2. Cope topa hang a Khristian nuntak zia khantohna:\nZomite’n Khristian lam ah leitung tawh kikim lel hang, ci leng kikhial khollo ding hi. Hun khat lai-in ei le ei ciamnuihna a i zat “khamtung gam ah bang piang hiam?” kici sakin “galkap” ci-in kidawng sak hi. Hih kammal ka zak aa kipan tuni dong thuakhak ka sa mahmah hi. Midangte hong cih hileh phamawh ka sa kei aa, ei le ei in i kicih manin zumhuai mahmah ka kisa hi. Tuma kum 50 lai aa kipan galkap lam kinak tum mah aa, galkap ulian tampi na om mah hi. Ahi zongin tuma kum 25 khawng aa kipan hun hong kinak kheel mahmah in mi tampi tak-in Khristian biakna hong kin mahmah uhhi. Tua tungtawn in i milip ii 90% khawng Khristian ahi ding khatin kigen aa tawm ka sa hi. Ahi zongin kawl gam bup zia tawh i et ciangin tam mahmah hi. 1980 khit Khristian biakna a kilawp mahbangin Lai Siangtho sang kah zong kilawp mahmah hi. Tu ni ciangciang gam sung gam pua aa om zotate Biakna lam ah Doctorate degree ngah 200 bang pha khin ding hi ahong kicih ciangin angtan huai mahmah ka sa hi.\nTua banah Lai Siangtho sangkah tampi ki-om aa, Zotate’ makaih Lai Siangtho sinna sang zong tampi mah om hi. Khangnote mipil degree nei 40% bangin biakna hong kin mahmah hi. I minam bup phial Khristian ihih hangin Khrih gim nam nailo hihang. Ahi zongin Zomite’ leitang ah Khristian hong tun zawh kum zakhat taktak hong naih ciangin Khristian hihna i khang mahmah aa, Biakna sang tampi i nei aa, Biakna lam mipil tampi i om hi. Khristian mipil tampi’n gam dangah pilna a sin beh manun pilna bek hilo-in khantohna tampi hong nei uh aa phattuamna tampi hong hipah hi.\nZotate Khristian biakna lam i khantohna tawh kizui -in kumpi nasemte zong a tuntunna vuah thu-umteng na kikaikhawm in Pawlpi na phut (dingsak) kawikawi uhhi. Tua tawh kizui-in Biakna nasep zong a munmun ah om kawikawi hi. Hun khat lai aa, “Zo gam ah bang piang” ci a kidot ciangin a kidawnna ahi “galkap” acih pen man mahmah hi. Zo gam panin tulaitak galkap (Khrih galkap) tampi piang (thuat) aa, mitampi mah langlut uhhi. Mitampi mah-in langlut nadingin a pi a taang kitehteh uhhi.\nTuma kum 25 lai-in Zotate LaiSiangtho sin “bangzah pha?” cih kithei khinzo napi, tu’n tua gen loh Zotate makaih Lai Siangtho sang nangawn theihkhit zawh ding hilo hi. Hih pen ei hanciam zawhna hang hilo-in Pasian thupha ahi hi.\nZomite Khristian hihna (Christianity) ah nasia takin khangto hang-a. Kawlgam sung minam tuamtuam lakah a khangto pen dingin i kilam-en hi. Zomite’ makaih Lai Siangtho sinna (Biakna) sang tawm-lo aa, Evangelist zong a tam khahkhia pawl ahi dngin ka ki lam-en hi. I leitang ah Khristian upna a hong tun zawh kum zakhat hong naih ngawngaw ciangin .\nI Khristian hihna in Kawlgam vaigam zel,\nI Khristian hihna nuntak pihni!\nI Khriastian hihna khahsuah keini!\nI Khristian hihna i omna peuhah kilangsak ni!\n3. Copa hang-a nuntak khuasak zia khantohna:\nZomi kampau Khristian ahi-aa, Khristian lo ahi zong, i minam bup silh le ten, thu le la, muh le ciin a kipan a kivang kimin kikhangto mahmah hi. Ama’ hongpuak Khristian thu-in dahna thu hilo -aa Lungdamna thu ahih manin i mivekpi-in lam khat teitei ah kiphattuam pih hi.\nTu hun laitak i nuntak zia i ki-et ciangin nidang tawh kilamdangin, heek le tat a hi-aa pau le ham ahi zong nasia takin khangto mahmah hihang. I gam ah bel kikial lua ahih loh hangin midangte muhna munuam in tu aa sangin a nuamzaw in i om khak leh cihna bekbek hangin gamdang kipai mahmah aa mailam ah kipai lai ding hi. Khualzin gamvak pen nidang sangin kitamzaw hi. Gentehna: Tedim pan Kalay myo tuaksuak ding mawtaw tuang te kidong ciatciat leng “Yangon pai ning” aci om hamtang hi. Tua mahbangin Kalay myo pan Tedim a kahto mawtaw khat peuh vasit tel leng, “Yangon pan hong ciah” khat le nih om hamtang hi. Tedim leh Yangon kikal lampaina ni thum bang a sawt hangin a nisim in a kuan a ciah kiphamat hihang! Tuma kum 25 lai-in Tedim pan Yangon pai ding kal khatin khat a om leh a tam mahmah hi aa, tu hun ciangin ani ni-in omta hi. I gentehna in: tu ni’n Thangho-te unau; zing teh Nantal, thai teh Neinote nita, cih phial ding hita hi.\nTua mahbangin Yangon pan gam dang pai zong a nipi simin khat le nih om aa, pai a sawm zong tampi mah om hi. Hite pen sum le paai zong ding i cih hangin khantohna, thumuhna hi aa, nidang sangin i kilamdanna, i khantoh zawkna na hi gige hi.\nTu laitak i mipih gamdang omzia en leuleu le’ng, Malaysia ah tul giat val ding ci uh aa, America ah tul nga val ding ci uhhi. Tua lo mundang gam tuamtuam aa omteng a kilomtuat leh then nga val ding ci uhhi. Hih bangin leitung gam tuamtuam ah a kithehthang Zotate pawlkhat bang a tuntun na vuah inn le lo tawh sumbuk tawh omin nuntak khuasak zia nakpi-in nuamsa mahmah uhhi.\nSilh le ten i ki-et ciangin mi silh/ ten bangmah kisilh/teeng thei lel aa, mi omzia mah kiciing thei hi. Leitung khantoh zia tawh kizui in om thei lel hihang.\nCope topa hangin zomite leitung tawh i kikimna mangngilh theih, pampaih theih ding hilo hi. Tua ahih manin Zomi u le nau i omna ciat, i maban ciat panin hihciang i tun theihna khatvei lungngai kikin 2010 ciangin a kua, a kua cilo Zotate vannuai khut khat tawi, khe khat khai bangin, geelkhawm semkhawm in kuang khat sungah sawk khawm ding hihang. Hih 2010 pen Zotate kici khempeuh a pil, a hai, a hau, a zawng kua pawl, kua pawl cilo-in Lungdamkoh khopna leh Thupha nget khopna hun manpha hong hiding ahih manin ,\nTopa tungah thungetna tawh mapang ciat dingin kong zawn uhhi.\nRev. Thang Go Khup\nCope 98 Celebration\nBathel Assembly of God\nPrevious: Manglai leh Zomite\nNext: Ka muhpak US Gamthu pawlkhat – 55\nNgaih Anglai Zal Dingin – 12 ~ Hau Za Cin


url: =Lawhcin nading kong lianpi kihong ~ Rev. Zam Khat Kham :: ZOMI DAILY\nposted on 30 December 2016 at 10:20 am Lomkholna: Article, Biakna, Zamkhatkham\nBanghang hiam cih leh kei adingin lawhcin nading kong lianpi khat hong kihon zo hi. Ahi zongin kei hong langpan tampi a om hi. I Corinthians 16:9 I nuntakna ah lawhcinna leh Pasian ading i kizat theih nadingin kong a kihon hun om mahmah hi. Mi tampite in tua banga kong kihongte mu thei lo-in haksatna vive-in ngaihsun thei uh hi. Tua bangin kong banga kihong hun hoih leh lampite i muh theih ding thupi mahmah hi.\nAhi zongin kong a kihon sim-in langpanna zong om thei den mahmah hi, cih i mangngilh khak loh ding thupi hi. Hun hoih hun pha khat i ngah simin haksatna tawh kizui khawm thei den-a, haksatna i cihte khempeuh ah lawhcin theih nading kong kihong zong om thei den gige hi. I muh theih loh manin thupha tampi kitaan lawh a, Topa’ hong laptoh ding i khahsuah hun zong om tham hi. Pasian’ zat theih ding mi tampite tua banga kizang kha lo tam mahmah ding hi.\nPasian’ sapna zong za uh, a kisapna zong mu-in, pai zong pai nuam takpi uh a, kong kihong zong mu takpi uh hi; ahi zongin lungkiat nading thu tuamtuam, langpanna tuamtuam hong om ciangin lawhcin nading leh Pasian’ zat theih nading a kong kihongte sangin haksatna leh langpannate bulphuh zaw kha uh ahih manin a kipiakkhiat nopna uh hong bei-a nasem taktak mi suak nawn lo uh hi.\nTua ban-ah, Pasian’ ading kizat theihna kong zong hong kihon hi, cih i phawk ding thupi mahmah hi. I leitung nite a bei kuan ciangin i nuntakna en kik-in Pasian ading a kizang thei ding pipi i kizat khak loh khawng peuh i kisik khak ding dahhuai mahmah ding hi.\nI Topa kianga i tut theih ding mi tampite’ tung ah hotkhiatna thu gen het lo a leitung nate buaipih-in leitung thu leh nopsakna zongin i thapaih khak ding dahhuai ka sa mahmah hi. Tu laitaka thupi i sak mahmah nate Pasian’ gam i tun hun ciangin thupi het lo ding ahih manin tua hun cianga i muhzia ding bangin tu laitak mahmah-a i muh theih ding kisin ni.\nNa khempeuh a sia lam vive-a mu mite in lawhcin theih nading hun hoih khempeuh ah haksatna vive mu uh a, a hoihlam vive-a mu mite in haksatna kawm kal ah lawhcin nading hun hoih mu thei uh hi cih thu kigenna “A pessimist is one who sees a difficulty in every opportunit; whereas an optimist sees an opportunity in every difficulty” cih kammal hoih khat na za ngei kha ding hi.\nTu kum – 2013 kum – peuhmah haksatna veive i muh kum hi lo-in hun hoih hun pha (opportunity) vive i muh kum hi sak ni, ci-in kong hanthawn hi. Pasian in thupha hong pia-in hong zang tek hen! (Tedim EBC pawlpi khangnote’ khasim laihawm EBY Newsletter, January, 2013 adinga ka gelh hi. ZKK) Rev. Zam Khat Kham\nPrevious: Dahna Pulakna : Mangpha Pa Thang Khaw Khai, Kum 39, (Naulak beh)\nNext: Thutom khensat pulakna: Guasing khua, Zogam ah minam ngenteltakna


url: =Lee Hong Ki – BLOGUE\nTag: Lee Hong Ki\nOST. God of Study\nPart I 1. Hanbeonjjeumeun – T-Max 2. Dreams Come True – 4minute 3. Ttoreureu – Jiyeon T-ara 4. Because I’m Weary – Ernest 5. Dreamer – Sunmin 6. Uriraneun Ireumui Chueok Seo Jeong Theme – Harmonica: harim 7. Sunset Of Trumpet ( insttrumental) 8. The Final Mission ( insttrumental) Part II 1. Nalgaereul Pyeogo –…\nMoreusijyo – FT.triple\nDOWNLOAD Moreusijyo.mp3 moreushijyo geudaereul maeil gidaryeotneunde moreushijyo nae sarang geudaeman baraboneun geol moreushijyo geudae haengbokhae utgoitsseulddae meonbalchiseo deo manhi haengbokhaetdeon nae sarangeul geudaeneun moreujyo naega mal anhaeseo moreushijyo hanado moreujyo naega eolmana geudael saranghaneunji geudaeneun moreujyo nae mal deutji motaeseo moreujyo hanado moreujyo geudaeman isseumyeon doeneun nae mameul moreusijyo moreushijyo geudaeui hwareul naeneun moseube meon…


url: =Idea (ngaihsutna) :: ZOMI DAILY\nposted on 13 June 2018 at 12:46 am Lomkholna: News, Siamsin\nHunkhat lai in mihau mahmah khat om hi. Tua mi haupa in a it mahmah tapa khat nei hi. Mihau pa in a sihding ciang in a neih a lam khempeuh zuakmang in bangmah om nawnlo hi. A tapa pa a’ ding bangmah om lo aa a neih khempeuh beisiang hi.\nMihau pa a sihding ni hongtun ciangin a tapa sam in “ka ta aw nangbek ta aa kong neih na hihi. Kong it pen nangmah na hihi. Tu in kei a siding hita ka hihmanin hih khi hong pia ning ci in a vom ngait nguat, a et lawm het lo, a deih huai lo ‘khi’ (necklace) khat pia hi. Hih ‘khi’na neih nakleh kei napa sangin na hauzaw lai ding hi. Na kampha ngiat ding hi. Na nuntak sungin kemcing in” ci in sihsan hi.\nHun hongbei toto aa kum (20) khitbang ciangin tua pa zawngsemsem in, a tate sangsum ding nangawn pia zolo, nahaksa pi sem in, nektawm dingzong hamsa sa ta hi. Thu hong ngaihsunsun aa -ka pa in nahau ding, keisang na hau zaw ding cina pi banghang zawng mawk ka hi hiam? Ka pa’n hong khem ta hiam? Ka pa’n lah zuau hong ngenngei sam lo aa- cih bangin hong ngaihsun ta hi.\nNikhat ni ciangin tua mizawng in nidang lai aa a pa ii lawm te khatkiangah a thuteng ve gen hi. A pa ii lawm in – na pa in a neih khempeuh tawh tua ‘khi’ a lei a hihi ci in gen hi. Mizawng pa zong lungdam lua in a ‘khi’ zuak kik hi. Suangmanpha a man na khangkhang ahihmanin a pa ii sum neih zahsang in hau zawtham pek tak pi hi.\nHauhna, pilna cih pen gamla pi ah a om hilo aa tua mizawng pa in hauhna a ngawng ah a ok gige mahbang in hauhna pen i gei nai mah ah a om a hihi. Hauhna leh pilna cih te pen mihing kim in kinei hi. Tua mizawng pa mahbangin ih Ngaihsutna hong ki hongvat leh thakhat in mihau, mi nuamsa, mipil a ki suak ziau ding a hihi.\nLungkiat nading om kei. Tukum ngaihsutna (idea) hoih khat in honglam sang ding hi. Siamsin Library\nPrevious: Pa’ Mit (A Father’s Eyes) ~ Khat Thang\nNext: Tutna mun 5 (Thukhen zum leh Politics sepna ah)


url: =Indah Zombie Cutout Maxi in White | REVOLVE\nZombie Cutout Maxi\nUnfavorite Indah Zombie Cutout Maxi in White in White\nShare Zombie Cutout Maxi in White on Facebook (opens in a new window)\nShare Zombie Cutout Maxi in White on Twitter (opens in a new window)\nShare Zombie Cutout Maxi in White on Pinterest (opens in a new window)\nShare Zombie Cutout Maxi in White on Google (opens in a new window)\nRevolve Style No. INDA-WD238\nManufacturer Style No. ZOMBIE\nZombie Cutout Maxi in White


url: =“Zomi : Minam Picing Hihna Lamah” Agelh ~ Kham Sian Muang, Tuilangh AG - Laibu Saal\nHome > Thuluui/Articles > “Zomi : Minam Picing Hihna Lamah” Agelh ~ Kham Sian Muang, Tuilangh AG\n“Zomi : Minam Picing Hihna Lamah” Agelh ~ Kham Sian Muang, Tuilangh AG\n“Zomi : Minam Picing Hihna Lamah”\nAgelh ~ Kham Sian Muang, Tuilangh AG\nAmun : Sakollam Sangpi, Tedim Zogam\nMinam khat, gam khatpeuh peuh in amau minam leh gam tawh kisai-in a lunghimawh ding uh leh a awlmawh ding uh a neih tek mah bangin Zomite ki tangsap peelmawh khat in minam picing i suah ding ahi hi. Picin lam i manawh na’ng Zomi khempeuh in mapan hun ta a, i gam a khantoh nading hanciam a seppah ding tampi om hi. Zomi i hihna leh minam picing suah theih na’ng thu-7 kikum khawm ni.\n1. ZOMI I HIHNA\nMihing piancilna thu a bulkan mipil (anthropologists) te in leitung mi khempeuh nam 3 in na khen uh a tuate in; (a) Mongoloid nam, nisuahna lam, mualtung gama kithehthang Shem suan te lak ah Joktan tate, (b) Negaroid nam, leitaw lama ki thehthang Ham suante leh (c) Europeoid nam, nitumna lam a ki thehthang Japheth suante cih bang ahi uh hi. Hih in Zomi te Shem suan i hih lam hong lak hi. Zomite minamdang te tawh i ki ho ciangin kumpi hong ciaptehna Chin mi ka hi ki ci bek a, kua mah in Chin ka hi, a ci ki omlo hi. Zomite piancilna pupi Jobad (Noah’ tapa Shem pan khang 7 na Jobad suan Zo) 2100 BC pawl a, a piang hi, cih ki mu thei hi. Jobad pan mi i tam ciang, tua min zom suak in ZO, Zomi ihi hi. Zomi cih kammal pen a tawntunga kipanin ei leh ei kilawhna i minam min hi in, Zogam hong pai masate leh, Zomi thu kan masa Mikangte Sir Henry Yule (1508), Father Vincentius Sangermano (1983), Col. T. H. Lewin (1871-72), Dr Francis Buchanan (1835) leh Bertran S. Carr y H. N. Tuck-te in, i minam min Zomi i hihna, tuma kum za tampi lai-in, na gen khin uh hi. Kawl mipil U Thein Pe Myint leh Daw Aung San Suu Kyi-te in zong Zomi i hihna hong ciapteh sak uh hi. Ei Zomite lakah, i muan i suan Dr Sithu Vum Khaw Hau, Sangmang S. T. Hau Go leh Dr Vum Son-te in zong Zomi i hihna, kipsak uh hi. Zomi cih kammal pen ‘Zo mite’ cihna hi a, Zo mite pianna pupi ahi “Zo” pan a kila ahi hi. Mualdawn Zo lak i ten manun Zomi a ki ci hi lo in, i pu sawnsawn uh ‘Zo” ahih man a Zo mi a kici ihi hi. Zomite hi hang i ki cih pen i hihna taktak hi-in, kuamah in Zomi ki ci kei un, hong ci ngei lo hi. Zomite i khanggui thu i sut ciangin, Pu Chin tawh kipan lo-in Pu Zo pan, panin thu i gen hi. Zomi in i piang a, Zomi in kinungta in, Zomi in a ki si ciat ding ihi hi. Zomi cih pen mi hong piak hilo, eima’ a, ei ma neih tuam min, Pasian hong piak ei leh ei kisapna min a hih manin Zomi i hihna phawkin i minam min ding Zomi mah ahih na manggilh kei ni.\n2. ZOMITE MINAM PICING SUAH NADING THU-7\n2.1 A Picing Minam Itna Lamah\nMikim in itna ki nei tek a, Zomite ki tangsap itna in a picing itna leh veina maan ahi hi. I minam, i Nu le Pa (identity) ki kheek thei lo a, Zomi hihna zong ki pai thei lo hi. Mipil ten a minam uh it-in a angtan pih mah bang un, Zomiten zong Zomi i hih na i angtan ding ahi hi. Zotate koikoi-ah i teeng, i giak ta zongin minam nei i hihna kilangsak in, i si i sa sungah Zomi i hihna a omsa te kipsak ni. Kawlpau siam in a maute sangin siamzaw taleng Zomi mah i hi veve a, mikang pau siamin, mikang te zah mahin thupi taleng Zomi mah ki hi veve cih phawk den in Zomi i hih angtan pih ni. Zomi te pen mualtung gam, gamlak, tulak- a teng te hi-in midang te tawh kizopna tam lo-in, ei bek in a om te ihi hi. Tua hangin milak ah i om ciangin Zomi hi ing, a cih ding a mai zum ngaih sut mi tampi om a, a min nangawn uh kawl min a zang om uh hi. A tatak in cileng, minam picing i suah semsem nang tua bang lungsim leh a zumhuai lo thu te ah zum lo-in Zomi ihih na phawk den in i ang tan pih ding ahi hi. Zomiten i minam min maizumpih kei ni. Bang hang hiam cih leh Zomi hih nak leh Zomi mah it ding hi paha, minam itzawh kei a, Zomi ading phattuamna suah zawh kei leh, Zomi sup nading, siat nading, leh tha nem nading peuh mah bawl loh ding ahi hi. I minam itna tatak i neih masiah minam picing kisuak thei lo ding a hih manin Zomi i hihna it in, i minam angtan pih ni.\n2.2 A Picing Pau Leh Lai Zunna Lamah\nA picing sa namdang te neih mah bangin Zomiten pau leh lai ki ciantak in i nei hi. Zomi khat hi na pi-in bang zah tan, pil in, hau mah ta se leh Zo kam a asiam lo te kithupi sim khol lo pah hi. Ahangin, Zomi ihih leh Zomite’ kampau khat teitei tawh i pau a, i gelh a, i sim theih, i ki ho theih kul hi. Zomite pen, mi dang te thupi sak zaw-in midang te’ pau le ngeina peuh la baih in, a zui baih ziau i hih manin, koi gam koi lei-ah i tung zongin, itu i tate, ei pau innkuan sungah zat pih in, Zolai sinsak, at thei sak in i hilh ding kisam a, innkuan sungah Nu le Pa te Zopau in ki ho tangtang peuh leng i ta te ki lawh lel ding hi. Kampau i cih pen minam khat i ki ciaptehna hi-a, Zomi hing ci-in Zokam in i pau kei leh Zomi ki hi thei tuan lo hi. Zomi phazah a kisim (census) teh tua minam khatte pau a zang teng kisim a, a beh a phung, a sisan nam peuh tawh ki sim lo hi. Namdangte paupen, sin ding, siam ding mah hi, a hi zongin eima pau (Zomi pau) le eima hihna nusia lianga mi-a i vazat pih leh ei le ei minam neilo, singbul suangbul pan a piang banga ki bawl i suak hi. Tua bek hi lo, Zopau, Zokam a i pau loh ciang i man (value) kiam hi. Minamdang te kiang vatengin a mau pau in pau in a mau mibangin i om phial zong, midang, gamdang mi in hong mu den ding uh a, beh le phung, nam nei lo kisuak bek tham lo, a mau simmawh in ki om lel tak ding hi. Tua a hih manin, Zomi khempeuh in, i omna ciat ah Zokam ciat in pau ni, Zolai, Zo pau mang sak kei ni. Mikang te khat peuhpeuh khualzin gamvak in a om ciangun a mau pau’ mangpau’ bek zang uh a, midang pau zangthei phial leh zong zang vet lo uh hi. Tua bangin a om manun mikang pau pen tuhun khang sungah leitung buppi’ pau (international lingua Franca) suak mawk hi. Tua bang mah in, Zomi te minam picing i suah nadingin; i pau, i lai te zumpih lo-in domsang ciat ni. Zomi khat peuh in i pau ih zahpih leh ei leh ei a ki zah pih kisuak hi. Zolai in i Zo pau hong kepcing sak a, i Zo pau in i Zo minam hong kep cing sak a hih manin, Zomi khangthak ten, i pau, i lai in Zo minam hong kipsak, hong kilangsak ahih lam phawk in hoih takin i puah i zun ding thupi hi.\n2.3 A Picing Minam Ngeinate Kem In Zatna Lamah\nLeitung ah minam khempeuh in ngeina leh tatdan hoih nei ciat uh hi. Ei Zomite zong ngeina kician nei-in zu hawm, sahawm te hi tiuteu-in a zui te hi hang. I Zo ngeina tat dan hoih te kem cing ni. A diakdiak in, khuado pawite, Zo minam ni pawi te kum sim in bawl ding hanciam ni. Zu ki kholh thupha ki dawh dan te kem cing in zang ni. Ngeina la ahi Tonla, Galleh Sa aihla, Zangtala, Sawngla, Sanolhla, Khuadolate leh i laamte biakna tawh ki-elpuak sak loin zun toto ni. Mikim in i zola sa thei in, a khiatna telin, i nuntakna-ah muibun sak ni. Tanglai-vangilte; puansilh, niikteen aluite, kizepna tuamtuamte, khi-awh taubulhte, bilbahte, kawnggakte, za, leh daktalte, namsaute leh i gam-salute, sakiite dongin zuak nawn kei ni. Haltum sese loa, kepcing ding hi zaw hi. I hoihna te pomsuak in i ki zenlahnate ki puahpha-ni. Ngeina kician a nei te minam kicianHI-A, luahza, inn sung pan mun kipiak kikoih na-in minam picing hihna, kumpi kilam zia hoih hi a, minam lian, minam kician i hihna lak hi. Ngeina cih pen i nuntak pih hi a, nisima i nuntak zia luhek zia, kipi ki ten zia le misi vui zia cih te ahi hi. Tua hi a, khua kimah Zongeina ‘Van te keepna’ (Museum) neih kim huai hi. Mikim in i ngeina vante kem ni, a ki sapna munte ah zang tangtang ni.\n2.4 A Picing Minphuah Kammal Zatna Lamah\nMinphuahna leh ki lawh minte tuampian in a nei diak Zomite hi hang. Zomin mah i ki phuah tangtang na pen tangthu ngelhngelh i hi-a, i min pen tangthu hi pahpah hi. Khangkanna a kizom thei dingin, ta upa pasal peuhmah pasal lam pu tawh naumin ki tamsak pha diak hanga, leitung minam dang te neih het loh min le puam limtakin kitap ngeekngeek in min a phuak te ihi hi. Zomite koikoi ah i om zongin, i omna peuh ah Zo min phuak-in, Zo min mah tawh kisam ciatciat ni. Midang te in Chin-in leitung bupah hong theih hangin ei le ei Zomi, Mizo, Laizo, Laangti, Cho, Asho, Khu, Yaw a ki lote ihi hi. I ki lawhna min tatak hong ki theih zawh na ding Lia le Tang, Nu le Pa, Pi le Pu cih te zang toto ni. Zongeina minphuahdan i tap Pu leh Pi, te mintawpna tawh kitapsak in namdang te a eng se kei ni. Mintap nei a min phuak i hih manin ipi, ipu i mintap te mualsuang hi pah hi hang. Ut bangbang mangmin, kawlmin phuak lo in Zomin nei in, Zopau tawh kisam ni. Bang hang hiam cih leh mihing khat a min panin a minam ki theithei hi. Zomite minam picing i hihna hong lak gige khat in i Zomin neihna hi-a, i min in Zomi i hihna hong langsak hi. I Zomin tang a mikang min khawng zat pen minam picin vaihet loa, mi hong theih na ding a i zat min pen Zomin mah hi leh hoih hi. Zomite minam picing i hihna lak in Zomin mah phuak in, Zomin mah tawh kisam ciatciat ni.\n2.5 A Picing Sepkhopna Lamah\nNuntak khuasakzia haksak manin, muntuam gamtuam ah Zomite ki thehthang mang khin hi hang. Zogam ah i teng kim thei kei zongin, Zogam ading pang khawm thei hi hang. Hun saupi nuntak nading muhsiam a, thu khual Zomi i hih ding thupi hi. Zomi te lapsang ding, minam manthan loh nading kem cing in, ei hangin Zominam dai sak kha kei ni. I gam in teen na ding a a nuam gamhoih, gam nuam i suah sak ding nang leh kei mawh puak hi a, i gam nuam in an ki kham leh mundang ki lunggulh, ki lal nawn lo ding hi. Lampi te a nop semsem nang, electric tawh na sep nate beh lap a i sep ding tam mahmah lai hi. Zogam puah a zun ding pen i minam bup i vaipuak (national responsibility) hi a, amoi, a ham, ulian, uneu in i sep ciat ding ahi hi. America gam pen American-te in puah uh a, Germany gam pen German-te in na puah uh hi. Leitung gam thu pi te’n amau gam ciat na puah uh a, kum tampi na puah tohtoh, a na zun tohtoh uh ciangin tu dinmun tung thei pan ahih lam uh phawk in ei Zomite’n zong i Zogam puah in zun ni. Zomi te’n Zogam i puah kei leh hong puah sak dingin kua mah hong kuan lo ding hi cih phawkin i gam puah khawm ni. Mimal kimin i phawk ding ah, Zomi leh Zogam khantoh nading pen nang leh kei tung pan a kipan ding ahi hi. Zomite leh Zogam hong lamto ding pen mi namdang te hi masa lo a, mi namdangte’ hong sep sak ding ngak ding zong hi lo hi. Zomi a kilaptoh ding i ut leh nang leh kei in i lungsim ngaihsutna, i khuasakzia, i luhekzia leh pilna siamna tuamtuamte i khantoh a kul ahi hi. Sepzawh lai-in bangmah sep sawm lo a, sepzawh nawn loh teh na hoih a sep sawm pan Zomite hi lo-in i gam khantoh na’n g tu mahmah in mapang khawm ciat ni.\n2.6 A Picing Lungsim Neihna Lamah\nZomite minam picing i suah nang a picing lungsim neih kul pelmawh ding hi. Pasian in mihing abawl cil in Zomite zong hong bawl hi. Zogam Christian gam (Christian state) ci-in, hong ki thei mahmah na pi-in, i lungsim puak zia leh i kampaute a Christian vai het lo i ki puahphat ding tampi om hi. Gtn. A malneu, aginalo vokte Zovok i ci a, Ak a neu tata Zo-ak peuh ci-in, mihing a melsia tata Zomeel cih bangin guallelh na vive i pau kha hi. A hoih khempeuh namdangte piapia lo-in ei le ei ki pia, kipahtawi ni. Minam picing i suah na’ng, i pianpih lungsimneu neihna leh i lungsimpuakzia hoihlote nusia in, nampi lungsim nei ta ni. Keileltak keenkawm, guamkawm, khuata lokho innkuan pan khangkhia cih sanziate phiat ta ni. Ei leh ei ki suangtak niloh kei ni. Gam khangto te’n nampi lungsim na nei uh hi. Israelte bangin ko “Pasian teeltuam minam,” hi ung ci ngam uh hi. Japanten ko, “Pasian pan khanggui kizom suk minam,” hi ung ci uh, Germany te bangin ko, “Minamlian, mipilnam, leitungbup a uk ding kumpi nam,” hi ung na ci uh hi. Tua banga lungmuang tak a nuntak, kampau, san zia te-in nampi lungsim neihna hong lak hi. Nam dang te’n a gam uh angtanpih bangin, Zomiten zong Zomi lungsim pua in nampi lungsim nei ta ni. Zomi te hoih lo hi cih kammal peuh mah zang kei ni. Zomiten Zomi mah hoih hi, Zomi mah thupi hi, Zola mah ngaih hi i cih cih ding ahi hi. Zomi ka hi, ka kipak hi cih ding pen nampi lungsim neihna ahih manin ei le ei ki pimuh lel ni. Hih bang dan, nampi lungsim zom ciat ni. Minamdangte tawh liangko kikim in, leitung thu le la piangte tawh hunlap in khantoh khop theih nadingin, Zomi khatciat hunlui mi hihna pan luplapmi hihna, a khangto-nampi lungsim neihna, hunlap ngaihsutnate neih masak ding kul hi. Nov. 8, 2015 a i kiteel hun laitakin kidemin, kitawng kisel kha ding hihang. Kiteelna man khin ahih manin pumkhat suakin gam a dingin mapang khawm a, kiteel sung a thute gen kikkik se dah ni. Biakna vai, behvai leh minam vai a hoih bek in zang ni. Biakna-upna dankhat tawh ki deidanna, kipawltheihlohna te kipuahpha ni. Biakna makaiten i pawl kibat pih te bek it kei ni. Kumpi nasemten ei liat sung sawt lo dinga, party ading bek hi lo-in, mipi phattuam nading na tampi sem in, mualsuang hoih tampi gelh ni. I Minam picin semsem na’ng piangthei lo ding cih lungsim te paikhia ta ni.\n2.7 A Picing Pilna Sinbehna Lamah\nZogam ading i sepna ah a kisam pelmawh thu khat in, pilna sang sin peh ding thupi hi. Zomi te’n pilna sangin hauhna thupisak zaw, mipilte sangin mihaute thupi muh zaw kha hi hang. A tatak in, pilna kihel lo hauhna, zaliatna te in lengla bangin hong taisan pak ding a, sep leh bawl na-ah pilna tawh kithuahna te bek sawt vei kip ahih manin pilna zong ni. Degree thupi sak lo in pilna tatak ngah in, i degree tawh kituak pilna neih sawm a muhna sang i khai toh tek ding thupi hi. Zomiten pilna sang (Higher Education) i sin ciang; degree sangin pilna leh siamna taktak neih sawm ciat ni. Mipil misiamte bek in gam khangto sak zo a, pilna bek tawh minam kilaam zo bek hi. Pilna bek in nuntaknuam hong pia zo bek a, pilna bek in neihsa vangil, kiimleh paam, ngeina, tatdan hoihte hong kem sak zo bek hi. Pilna in midang gam leh khangual hong baan sak zo bek hi-a, khantoh na’ng a tawsawn pen in zong pilna bek mah hi. Tua hi-a, Zomi khangno ten sum le pai zon ding masak lo-in, pilna masak zaw ni. Nu le Pa ten zong tate thanek pah sawm lo-in, pilna mah sinsak phot ni. Tuhun tawh kituak pilna i neih kei leh khangkhat ki zekai ding cih phawk in Zomiten pilsilna hanciam tek ni. Ei mite lakah, pilna tawh a kop mipil taangpi taangtate’ muan, mi tampi a huaizo ding makai hoih ki sam mahmah lai hi hang. Pilna nei leng Zomite lak ah a kipilsak hong tawm ta ding a, pilna (knowledge) leh ciimna (wisdom) a thuah khawm makai muan huai tampi i nei ta ding hi. There is no wealth equal to learning.\npicing, a thahat, a gualzo, thupha ngah leh a khangto minam i suah theih nadingin i ki hanthot nop in, i minam Zomi i hihna it in angtan pih ni. I minam hong picing sak i pau zang tangtangin i lai a picin na’ng puah in zun khawm ni. Picin lam i manawh nading i Zomi ngeina hoihte kem in i zat ding manggilh kei ni. Mite simmawh i hih loh na’ng Zomin phuak in Zopau mah tawh kisam, kiho tangtang ding hi hang. Zomiten i gam i lei, i minam a manthan loh na’ng puah in zun khawm ding hi hang. Gam ading i sep, i bawl na-ah hong nuaikiat sak thei updan leh sandan hoihlo te nusia ni, nampi-namlian lungsim nei ta ni. Namdang te tawh liangko kim a nuntak nuam ah kalkhat i suan toh zawh na’ng pilna kisam a, pilna sang sin beh ding ki sam hi. Zomite thupha hong pia, hong laamsang a minam lian a a hong siam i biak Pasian manggilh kei ni. Ama thupha piak taak dingin gamta, kampau in nungta ciat ni. I Zogam in mi citak kisam a, i gam it ding mi kisam hi. Gam phat tuam na dinga nakpi tak a na a sem ding makai, mipil, Pasian kihta a cihtakna tawh na a sem dingin i gam in nang leh kei hong lamen a hih lam phawk tawntung in picing nuntak na lamah kalsuan ta ni.\n Go Za Nang, Zogam Khakhanlawhna leh AG (Kalay: AMC, 2010), 1.\n Shem suante in Canaan gam leh Mesopotamia kikal gam tengah kizel uh a, Ham suante tawh minam-sisan kigawm pawl teng, Hamito-Semitic kici uh hi. Mongolia gam dong a tungsuaksawn pawl teng Mongoloid minampi kici uh a, Tibet gam tawn a, Burma (Kawl) gam a zuansuksuak pawl teng Tibeto-Burman kici uh; hih minampi sungah Zomi-Chin mite minam hiang lian khat ahi hi ci-in Rev Dr Pum Khan Nang in Minam khenna sungah na ciamteh hi.\n Ngul Lian Zam, “Leitung Beidong Zomite,” Zolus Journal No. 13 (2009): 36.\n Zam, “Leitung Beidong Zomite,” 36.\n S. Gin Sian Mung, “Census Nungah, Zomite Kipumkhatna tawh, I mainawt Zawh Nang, Deih Pulakna,” Zolus Journal No. 18 (2014): 165.\n Jamang Ngul Khan Pau, Zomi in Diaspora (Siloguri: Bibhawana Prakashan, 2013), 15-16.\n Mung, “Census Nungah,” 165.\n Kam Khaw Thang, “Zomi Le Christian Biakna,” in CMBC Kum 100 Cin leh Biakinn Honna (Tedim: CMBC, 2010), 231.\n C. Thang Za Tuan, “Leitung Beidong Zomite,” Zolus Journa l No. 13 (2009): 32.\n S. Dal Sian Pau, “Khangno le Ka Sunmang,” in ZYA Tin Jubilee Magazine (Kalay: ZYA, 2015), 60-61.\n Sing Cin Thang, “Zolai Thei Kei Kha Zenzen Leng,” in CMBC Kum 100 Cin leh Biakinn Honna (Tedim: CMBC, 2010), 218.\n Tuan, “Leitung Beidong Zomite,” 29.\n C. Thang Za Tuan, “Hunthak Ah Ngaihsutna Thak,” Zolus Journal No. 16 (2012): 38.\n JM Ngul Khan Pau seminar on Christian Life in a Metro City on 12th Oct. 2014 at World Gospel Hope Church, Bangalore organized by ZCF.\n Zam, “Leitung Beidong Zomite,” Zolus Journal, 29.\n Dal Lian, “BangTan Vei Zomi Hi Ding?,” in H.Gin En Cin and others (eds). Tedim BEHS No. 1 Golden Jubilee Magazine (Yangon: MBC Press, 1999), 296-297.\n Lian, “BangTan Vei Zomi Hi Ding?,” 297.\nØ Go Za Nang, Zogam Khakhanlawhna leh AG. Kalay: AMC, 2010.\nØ Pum Khan Nang, Minam Khenna.\nØ Ngul Lian Zam “Leitung Beidong Zomite,” Zolus Journal No. 13 (2009): 36.\nØ S. Gin Sian Mung, “Census Nungah, Zomite Kipumkhatna tawh, I mainawt Zawh Nang, Deih Pulakna,” Zolus Journal No. 18 (2014): 165.\nØ Jamang Ngul Khan Pau, Zomi in Diaspora. Siloguri: Bibhawana Prakashan, 2013.\nØ Kam Khaw Thang, “Zomi Le Christian Biakna,” in CMBC Kum 100 Cin leh Biakinn Honna. Tedim: CMBC, 2010.\nØ C. Thang Za Tuan, “Leitung Beidong Zomite,” Zolus Journa l No. 13 (2009): 32.\nØ S. Dal Sian Pau, “Khangno le Ka Sunmang,” in ZYA Tin Jubilee Magazine. Kalay: ZYA, 2015.\nØ Sing Cin Thang, “Zolai Thei Kei Kha Zenzen Leng,” in CMBC Kum 100 Cin leh Biakinn Honna. Tedim: CMBC, 2010.\nØ C. Thang Za Tuan, “Hunthak Ah Ngaihsutna Thak,” Zolus Journal No. 16 (2012): 38.\nØ JM Ngul Khan Pau seminar on Christian Life in a Metro City on 12th Oct. 2014 at World Gospel Hope Church, Bangalore organized by ZCF.\nØ Dal Lian, “BangTan Vei Zomi Hi Ding?,” in H.Gin En Cin and others (eds). Tedim BEHS No. 1 Golden Jubilee Magazine. Yangon: MBC Press, 1999.\nLeigelh Kham Sian Muang, Tuilangh AG tawh kizopna ding :\nPh: 09259154211, .\nFacebook: Drkham Sianmuang\nItem Reviewed: “Zomi : Minam Picing Hihna Lamah” Agelh ~ Kham Sian Muang, Tuilangh AG Description: Rating: 5 Reviewed By: Cinpu Zomi


url: =Ohio ah thubuai aom manin sihdan piakding mi 8 ahun kisotto ~ TK Lian :: ZOMI DAILY\nposted on 12 February 2017 at 12:14 am UTC+9:30 Lomkholna: News, Thangkhanlian, USA, World\nFeb. 11, 2017: US gam Ohio state ah state in sih dan a piakna zia (state’s execution process) thukham lamsang (legality) vai-ah kiselna a om manin Ohio Governor John Kasich in sih dan thuak ding mi giatte a hun sotto hi. Tu kum bulin Ohio state in sih dan piakna dinga kizang zatui thum zatna ding vai pulakna (proposed) a bawl hangin magistrate judge in tua zatuite thukham tawh kituak lo hi ci a, tu-in Ohio state in a kizat theihna dingin ngen in, hek hi.\nMi thahna dinga kizang tua zatui nam 3te pen thongkiate’ zengsak (paralysed) in, a lungtang uh khawlsak ahih manin thukhen (judges) ten zat ding kham uh hi. Ronald Phillips kicipa in a lawmngaihu’ tanu kum 3 mi buanin a thah manin Feb. 15 ciangin thah ding ngak a, Ohio governor in a thah hun ding May 10 in sotto hi.\nGovernor Kasich in thahna ding vai thukhenna hekna/tona (legal challenge) hangin a hun kisotto a, ahih hangin state in hih hekna kizo ding hi ci-in a lamet thu gen a, state in thukhenna hekna a zawh ciangin sih dan tuakte kithat ding hi ci hi. Ohio state thonginn (prison) thukhen khat in sih dan piakna dingin zatui Pentobarbital kici state sagih- Alabama, Arizona, Florida, Georgia, Missouri, Texas leh Virginia panin hong piakna dingun a kinget hangin hong kipia nuam lo hi ci hi.\nUS gamah mi thahna dinga kizang zatui (lethal injections) pen a deih bangun a kicing ngah loin buaina tuak state tampi om a, tuate lakah Ohio zong kihel hi. US in 1999 in mi 98 zatui zangin sih dan na pia a, tua khit nung nakpi takin kiam suk a, 2016 in mi 20 bek zatui zangin kithat hi.\nUS gam-a state tuamtuam a sih dan (Capital/death punishment) kipiak zia a tamna pen tawm en pak ni:\nUS sunga state 50 lak panin state 31 in sih dan piakna omsak uh hi.1976 panin Texas state sung bekah mi 540 sih dan kipia a, tua khit Oklahoma leh Virginia ah mi 112 tuah sih dan kipia hi.July 2016 in US sungah thongkia mi 2,095 in thah ding ngak uh a, California state sunga thongkia 741 in thah ding ngak uh a, ahih hangin 1976 khit nung mi 13 kithat pan hi.\n#Behlapna: Mi thahna dinga zatui kizanga kithatte pen nuam takin si tuan lo uh a, a zatui in deih bangin na a sep kei leh sih dan tuakte sih pah loin hamsa sa mahmah uh hi. Hollywood movies “The Green Mile” kici Tom Hanks, David Morse, Bonnie Hunt, Michael Clarke Duncan, James Cromwell, Michael Jeter, Graham Greene, Doug Hutchison, Sam Rockwell etc. in a piah, 1999 kum-a kibawl na en le uh cin na tel ding uh hi. ource: BBC/ Thang Khan Lian\nPrevious: ZAM Thupuak :: 12 February 2017\nNext: Christian Hymn te’ tangthu: Nuam Lua Ing, Ka Honpa Hang